Välikysymys hallituksen talous- ja työllisyyspolitiikasta - Uudenmaan Kokoomus\nVahva valtiontalous on köyhän paras turva. Lyhytnäköinen yli varojen eläminen kaatuu ennen kaikkea niiden suomalaisten niskaan, jotka ovat eniten yhteiskunnan palveluiden ja tulonsiirtojen varassa.\nTästä syystä jokaisen suomalaisen etu on, että samalla kun valtio päättää menojensa merkittävistä lisäyksistä, tehdään myös päätökset, kuinka rahat tienataan.\nSuomea ei koskaan saa päästää ajautumaan hallitsemattoman velkaantumisen kierteeseen, jossa hyvinvointiyhteiskunnan selkäranka halvaantuu. Jokaisen meistä on voitava luottaa siihen, että yhteiskunnalta saa apua, kun sitä tarvitsee.\nEi ole olemassa mitään valtion syvää kukkaroa, josta voi huoletta ammentaa. On vain suomalaisten kukkarot ja sieltä kerätty raha. Hallituksen vastuulla on esittää, miten yhteisiä varoja käytetään vastuullisesti. Eduskunnalla on velvollisuus puuttua, jos hallitus ei kanna vastuutaan moitteetta.\nTällä välikysymyksellä me allekirjoittaneet kansanedustajat haluamme eduskunnan arvioitavaksi sen, huolehtiiko hallitus taloudesta niin, että myös huomenna ja ylihuomenna voimme kestävästi rahoittaa tärkeät palvelut kaikille.\nHallitus on rakentanut ensimmäisestä budjetistaan tuulentuvan: menoja lisätään vailla tietoa tuloista.\nJos tulot eivät kasvakaan, kenen niskaan ongelmat kaatuvat? Lasku hallituksen vastuuttomuudesta uhkaa lopulta langeta maksettavaksi niille, ketkä kipeimmin kaipaavat yhteiskunnan tukea: lapsille, syrjäytymisvaarassa oleville nuorille sekä vanhuksille. Ongelmat kaatuvat rahojen loppuessa myös hyvinvoinnistamme huolehtivien opettajien, poliisien ja hoitajien sekä hyvinvointimme rahoittavien ahkerien työtekijöiden ja yrittäjien niskaan. Jokainen suomalainen joutuu tuntemaan nahoissaan seuraukset holtittomasta talouspolitiikasta.\nHallitusohjelmaan on aivan oikein kirjattu, että hallitus sitoutuu vahvistamaan julkisen talouden pitkän aikavälin kestävyyttä. Ohjelmassa tunnistetaan holtittomuuden vaarat ja riski ajautua kestämättömän velkaantumisen uralle, joka pakottaisi tulevaisuudessa menojen leikkauksiin tai verojen korottamiseen. Hallitusohjelma esittää vastuulliselle taloudenpidolle myös hyvät perusteet: “Ihmisarvoisten ja laadukkaiden palvelujen ja koko väestön toimeentulon turvaaminen edellyttävät, että julkinen talous on vakaalla pohjalla ja että sitä hoidetaan kestävällä tavalla.”\nHallitus kyllä puhuu kauniisti, mutta teot eivät vastaa edes hallitusohjelmaa, saati hallituspuolueiden ennen vaaleja antamia lupauksia. Ennen kesää saimme kuulla, että julkisen talouden kestävyydestä ja korkeasta työllisyydestä huolehditaan; että hoitajien lisääminen ikäihmisten hoivaan on helppo toteuttaa ja resurssitkin löytyvät; että ilmastolle haitallisista yritystuista leikataan reilusti; että koulutukseen löytyy miljardiluokan pysyvät panostukset. Näitä hyviä uutisia yhdistää valitettavasti se, että yksikään niistä ei enää ole voimassa.\nHallituksen on syytä noudattaa edes sen oman ohjelman talous- ja työllisyyspolitiikan kirjauksia. Olemme huolissamme jokaisen suomalaisen hyvinvoinnin tulevaisuudesta, ja siksi haluamme välikysymyksellä arvioida, voiko hallitukseen ja sen suomalaisille antamiin lupauksiin luottaa.\nTyöllisyystavoite vailla vaikuttavia keinoja\nHallitusohjelmassa annetaan kuusi keskeistä lupausta kansalaisille. Kuudes lupaus on lupaus sukupolvien välisestä oikeudenmukaisuudesta. Hallitus ilmoittaa, että se ei halua elää tulevien sukupolvien kustannuksella ja sen vuoksi sitoutuu 75 prosentin työllisyysasteeseen ja siihen, että julkinen talous on tasapainossa vuonna 2023.\nHallitus nostaa itse ohjelmassaan esille, että työllisyysasteen nousu on tulopohjan keskeisin yksittäinen elementti ja edellytys talouden tasapainolle. Tämä edellyttää työllisyysasteen työllisten määrän kasvua vähintään 60 000 henkilöllä ja ennen kaikkea työllisyysasteen nostamista 75 prosenttiin vuoden 2023 loppuun mennessä. Hallitus myös lupaa, että jos tavoitetta ei saavuteta, se ryhtyy määrätietoisiin toimenpiteisiin. Hallitus ei lupauksensa mukaisesti sulje mitään työllisyyttä parantavaa keinoa tarkastelun ulkopuolelle.\nHallitus nojaa sekä menolisäystensä rahoittamisen että julkisen talouden tasapainottamisen sen varaan, että työllisyys kasvaa vaalikauden aikana. Konkreettiset, ministeriöiden vaikutusarvioimat työllisyystoimet kuitenkin loistavat poissaolollaan. Hallitus ei budjettiriihessä kyennyt tekemään vaikuttavia uusia työllisyystoimia: etumerkki budjetin työllisyysvaikutuksille on todennäköisemmin miinus kuin plus.\nKoko hallituksen ohjelmalta ja politiikalta on putoamassa pohja.\nHallitus on lisäämässä ja kehittämässä palkkatukea. Edes tästä hallitus ei kuitenkaan ole kyennyt antamaan ministeriön laskemaa työllisyysvaikutusarviota. Palkkatukeen tehdään 10 miljoonan lisäykset ensi vuoden budjettiin ja 16 miljoonan vuoteen 2023 mennessä. Palkkatuki erityisesti yrityksiin kohdennettuna on vaikuttava keino – tästä painotuksesta hallitukselle kiitos. Muutaman metrin askellus eteenpäin ei kuitenkaan riitä, kun maali on kilometrien päässä. Lisäksi palkkatuen merkittävä lisääminen on kallis keino nostaa työllisyyttä pysyvästi, minkä vuoksi positiivinen vaikutus julkiselle taloudelle jää pieneksi. Hallitus itsekin linjaa ohjelmassaan, että työllisyyttä vahvistavissa toimissa on kiinnitettävä erityistä huomiota niiden kustannustehokkuuteen.\nKonkreettinen toimi, jolle voidaan laskea työllisyysvaikutus, on työttömyysputken alarajan nostaminen. Hallitus on työmarkkinajärjestöjen esityksen mukaisesti nostamassa alaikärajaa yhdellä vuodella. Nosto ei kuitenkaan pysyvästi lyhennä tai poista tutkimusten mukaan ikääntyneiden työllisyyttä laskevaa työttömyysputkea. Muutos ei itse asiassa vaikuttaisi vielä tällä hallituskaudella lainkaan, vaan putki pitenisi koko nykyisen hallituskauden ajan eläkeiän noustessa.\nHallituksen tavoitteet helpottaa työperäistä maahanmuuttoa ovat kannatettavia. On kiistaton fakta, että työikäinen väestö vähenee Suomessa joka vuosi, ja suomalaiset yritykset kaipaavat kipeästi lisää työvoimaa. Hallitus pyrkii nopeuttamaan oleskelulupien käsittelyaikoja muun muassa siirtämällä työperäisen maahanmuuton lupa-asiat sisäministeriöstä työ- ja elinkeinoministeriöön. Ulkomaisille opiskelijoille valmistumisen jälkeen myönnettävä oleskelulupa pitenee, ja osaajia pyritään houkuttelemaan ulkomailta verokannustimella. Saatavuusharkinnasta ei luovuta, mutta hallitus väläyttää valtakunnallisesti nopeampaa menettelyä nykyisen alueellisen saatavuusbyrokratian sijaan. Hallitus on myös kirjannut hyvän tavoitteen työperäisen oleskeluluvan käsittelystä aina kuukauden kuluessa. Tässäkin asiassa jäämme odottamaan tuloksia.\nHallitusohjelma sisältää paljon hyviä ja kannatettavia tavoitteita. Hallitus muun muassa toteaa, että työllisyysastetavoite edellyttää toimia osatyökykyisten, vaikeasti työllistyvien, nuorten, ikääntyvien ja maahanmuuttajataustaisten työmarkkinoille osallistumisen lisäämiseksi ja työllistymiseksi.\nOngelma on siinä, että tavoitteet eivät ole toimia.\nHyvätkään tavoitteet eivät muutu todeksi tekemättä. Hallituksella on oltava rohkeutta tehdä todellisia uudistuksia, jos se aikoo pitää tavoitteistaan kiinni.\nViime hallituksen aikana työllisyyskehitys saatiin kammettua kasvuun. Nyt se on positiivisten vuosien jälkeen pysähtynyt. Talouskasvun hidastuessa myös hallituksen 75 prosentin työllisyystavoitteen saavuttaminen vaatii hallitukselta alkuperäistä arvioita kunnianhimoisempia uudistuksia. Olemme tilanteessa, jossa hallitukselta vaaditaan tekoja, jotta se pääsee tavoitteessaan edes lähtöviivalle. Siksikään työllisyyspäätösten lykkääminen ei ole millään muotoa luottamusta herättävä teko. Se vain syventää jo olemassa olevia ongelmia.\nHallituksen toimet laskevat työllisyyttä\nHallitus vaikeuttaa oman tavoitteensa saavuttamista myös itse. Samalla kun hallitus ei ole kyennyt esittämään vaikuttavia työllisyystoimia, joille olisi voitu arvioida positiivisia työllisyysvaikutuksia, se tekee päätöksiä, joiden työllisyysvaikutus on negatiivinen. Ekonomistiarvioiden näillä on jopa 16 000 hengen negatiivinen työllisyysvaikutus.\nHallitus on ohjelmassaan sitoutunut siihen, että se ei tee työvoimapolitiikassa toimia, joilla on negatiivinen työllisyysvaikutus ilman, että se tekee samanaikaisesti työllisyyttä parantavia tehokkaampia toimia. Käytännössä hallitus kuitenkin esittää työllisyyttä laskevia toimia ilman korvaavia toimia.\nHallitus lisää menoja ilman tietoa lisätuloista\nTiistaina 11.6.2019 hallitusohjelman tiedonantokeskustelussa pääministeri Rinne totesi sanasta sanaan seuraavasti: “Tämän hallituksen lähtökohta on se, että pysyviä menoja ei lisätä ilman, että on tietoja pysyvistä tuloista, eikä rakenneta tuulentupaa sillä tavalla, että työllisyysastepäätökset perustuvat joihinkin epämääräisiin oletuksiin, vaan niiden pitää olla valtiovarainministeriön laskelmien pohjalta varmistettuja lukuja, jotta niitä voidaan ottaa huomioon.”\nValtiovarainministeri Lintilä linjasi budjettiriihen esittelyn yhteydessä: “Hallituksella ei ole sellaista vaihtoehtoa, jossa työllisyystavoite jää toteuttamatta, mutta menojen suunnitellut lisäykset toteutuvat.”\nHallitus on tiedottanut esityksestään valtion tulevan vuoden talousarvioksi. Esityksessä valtion menoja lisätään ensi vuonna 1,1 miljardia. Velkaa otetaan pelkästään ensi vuonna kaksi miljardia lisää, vaikka budjetin tilkkeenä on jo nyt valtion omaisuuden myyntituloja.\nVelkaantuminen on kääntymässä jälleen kasvuun.\nHallitus siis lisää menoja etupainotteisesti, vaikka lisätuloista ja vaikutusarvioiduista työllisyystoimista ei ole mitään varmuutta. Pääministeri puhuu eduskunnalle yhtä, mutta tekee toista. Ensi vuoden budjetti on juurikin pääministerin itsensä kritisoima tuulentupa. Hallitus näyttää tulkitsevan valikoiden omia periaatteitaan.\nMenoja nopeasti lisäämällä hallitus sysää vaikeiden ratkaisujen tekemistä surutta eteenpäin. Hallitus on itse linjannut, että ellei puolet 60 000 uuden työllisen vaatimista toimenpiteistä ole ensi vuoden budjettiriihen mennessä valmiina, riihessä arvioidaan aiemmin päätettyjä menolisäyksiä. Jos hallitus todella pitää kiinni julkisen talouden tasapainotavoitteestaan, näemme ensimmäiset leikkauslistat jo vuoden päästä syksyllä, ellei työllisyystoimia saada aikaiseksi.\nHallituksen veropolitiikka leikkaa työllisyyttä\nHallitusohjelman mukaan verotuksen tulee tukea talous- ja työllisyyspolitiikalle asetettuja tavoitteita, kansainvälistä kilpailukykyä ja koko Suomen elinvoimaisuutta. Käytännössä hallitus ei\nole kuitenkaan estämässä työn verotuksen kiristymistä ensi vuonna 250 miljoonalla. Tämä tarkoittaa keskituloiselle kahden palkansaajan perheelle reilun kolmensadan euron menetystä vuosittain. Viime hallituskaudella työtä tekevien suomalaisten verotuksen kiristyminen estettiin tietoiset päätökset asiasta tehden. Veronkevennyksiä tuli 1,4 miljardin euron edestä, työ asetettiin näissä etusijalle.\nHallitus myös leikkaa työllisyyttä vahvistavaa ja harmaata taloutta kitkevää kotitalousvähennystä lähes 100 miljoonalla eurolla. Työssäkäyvien ja yritysten kustannuksia nostetaan 250 miljoonan euron polttoaineveron kiristyksellä, jota ei kompensoida yrityksille tai keskituloisille muussa verotuksessa. Lisäksi paljon mainostettu yritystukien karsinta typistyi parafiinidieselin 120 miljoonan euron veronkorotuksiksi. Joku senkin maksaa. Hallitusohjelman linjaus verotuksesta on hyvä, mutta toteutus on taas kerran jotain muuta kuin mitä hallitus on omissa ohjelmissaan aikonut tehdä.\nHallitus ei tee todellisia tulevaisuuden kasvua ja työllisyyttä vahvistavia investointeja\nRinteen hallitus kutsuu valtion omaisuusmyyntituloilla rahoitettavia menoja tulevaisuusinvestoinneiksi. Vaikka useat kohteet ovat sinänsä kannatettavia, ei niitä voida pitää todellisina investointeina, jotka pitkäaikaisesti vaikuttaisivat positiivisesti kasvuun ja vauhdittaisivat yksityisiä investointeja. Hallitus puijaa lähinnä itseään. Todellisia tulevaisuustekoja olisi vastaavien omaisuuserien käyttäminen esimerkiksi korkeakoulujen pääomittamiseen ja nopeiden junayhteyksien toteutukseen. Nythän rahat käytetään mm. opettajien palkkaamiseen ilman tietoa siitä, mitä heille tapahtuu, kun kertarahat on syöty.\nKeinoista ei ole puutetta, vaan rohkeudesta\nKorkean työllisyysasteen merkitystä hyvinvoinnille ei voi riittävästi korostaa. Hyvä työllisyyspolitiikka on myös hyvää hyvinvointipolitiikka sekä tehokasta syrjäytymisen torjuntaa. Jokaisessa työttömyyttä kokevassa perheessä, jokaisella työttömyyttä kokevalla ihmisellä on jatkuva huoli toimeentulosta ja kasvanut syrjäytymisriski. Hallituksen ei pitäisi aikailla. Kärsimme samaan aikaan korkeasta työttömyydestä ja pahenevasta työvoimapulasta. Mahdollisimman moni on saatava kiinni työelämään vielä, kun kasvua riittää ja työvoimasta on kysyntää.\nHallituksen onnistuminen ja suomalaisten hyvinvoinnin kestävä tulevaisuus lepää vähintään 75 prosentin työllisyysasteen saavuttamisen varassa. Myös eriarvoisuuskehitys tosiasiassa ratkeaa työllisyyden kautta, ei pelkillä tulonsiirroilla. Sitä paitsi rahoitusta tulonsiirtoihin ei ole, ellei sitä työn kautta synny. Hallitus toistelee työllisyyden noston merkitystä, mutta vaikuttavia keinoja ei ole näköpiirissä. Keinojen keksiminen on ulkoistettu työmarkkinaosapuolille ilman tulosvastuuta. Seuraus nähdään budjettiriihen olemattomissa tuloksissa: ainoatakaan vaikuttavuusarvioitua työllisyystoimea hallitus ei esittänyt.\nErilaisia työllisyystoimia, joille ministeriötkin ovat laskeneet positiiviset työllisyysvaikutukset, on kyllä olemassa.\nJos hallitus ei tartu sille esitettyihin toimiin, kyse ei ole keinojen, vaan rohkeuden puutteesta. Suomi tarvitsee tekoihin kykenevän hallituksen, johon voi luottaa.\nKuinka paljon enemmän hallitus on lisäämässä pysyviä menoja kuin pysyviä tuloja ensi vuoden budjetissa,\nonko vastuullista lisätä valtion pysyviä menoja tietoisena siitä, että niistä pääosa joudutaan lähivuosina perumaan, jos hallitus ei pysty päättämään riittävistä työllisyystoimista,\nmikä on se ajankohta, kun hallitus leikkaa pois nyt tekemänsä menolisäykset, jos työllisyystoimia ei saada tehtyä hallitusohjelman mukaisesti,\nmiten hallitus aikoo varmistaa, etteivät nyt palkattavat opettajat, hoitajat, poliisit ja muut työntekijät joudu kohtuuttomaan tilanteeseen, kun kertaluonteiset rahat loppuvat ja hallitus mahdollisesti peruu pysyviä menolisäyksiä,\nmiten hallitus tasapainottaa julkisen talouden vaalikauden loppuun mennessä, jos työllisyys ei kehity hallituksen tavoitteiden mukaisesti?


Eläköön elämän sietämätön tylsyys - JLO from the (Kallion) Block\nKaranteenipäivä 20. Venyttelin ja haukottelin samalla maireasti. Koirani Lily möngersi luokseni. Se oli jälleen onnistunut keplottelemaan itsensä sänkyyn. Pohdin mistä aloittaisin päivän urakan, samalla kun rapsutin hajamielisesti kainalossa köllivää koiraa.\nKorona tekisi tuhojaan viestintä- ja markkinointialalla. Pohdin, että minun kannattaisi päivittää ensi tilassa ansioluettelo ja työhakemukseni. Päätin tarttua tomerasti toimeen, vaikka aamu-uninen Lily ilmaisi vastalauseensa.\nAloitin profiilikuvasta. Aamuaurinko taustalla, Lily vieressä lähdin metsästämään kuvauspaikkaa. Muistin samalla, että olin jo tehnyt pohjatyöt valmiiksi. Minun tarvitsi virkistää vain muistiani jo kirjoittamieni ohjeiden pohjalta.\nEläköön ennakointi. Eläköön elämän sietämätön tylsyys. Minulla olisi viimein aikaa toteuttaa kaikki tekemättömän ajatukset.\nTutustu työnhaku -teksteihini\nTehtävä on osa Kide - digiajan kirjoituskoulun kurssia: tarinoita työstä. Iso suositus tälle itsenäisesti suoritettavalle verkkokurssille. Saa luovuuden kukkaset kukkimaan.\nTunnisteet: korona markkinointi tarinoita työstä viestintä


Kesäkynsilakka 2012 | Aamukahvilla\nMavala, 128 Acid Yellow. Tämänkesäinen suosikkikynsilakkani. Kesäkuun lopussa tilatessani Lensonilta värillisiä piilolinssejä, huomasin heillä olevan myös meikkitarjontaa. Jo useampana kesänä keltainen on ollut kovassa käytössä, mutta tänä vuonna se lävähti vasten kasvoja entistä pahemmin. Pakko saada keltainen kynsilakka. Valikoimista löytyikin tämä Acid Yellow, joka on ollut tiivissä käytössä postituspäivästä lähtien.\nLuulin lakan olevan nettisivun esikatselusta päätellen vähemmän kiiltevää, mutta sävy onkin aika helmiäinen. Pidän siitä ennakko-oletuksista huolimatta paljon. Siitä on kuitenkin annettava miinusta, että lakka ei levittynyt aivan täydellisesti, ja näin ollen Isadoran kynsilakat pitävät edelleen kärkipaikkaa. Paljon puhuttu Mavala on kuitenkin taas kokeiltu ja se on anastanut paikkansa kesälakkana. Syksyllä taas punaista, luultavasti aina vaan punaista.\nOon aina ollu tosi surkee laittamaan kynsiä. Jostain syystä lakat menee aina kurtalle tai kuluu heti pois, laitoin mä sitte päällyslakkaa tai en. Eilen yritin nähdä vaivaa ja lakkasin sormien sekä varpaiden kynnet, mutta lopputulos ei oo kehumisen arvoinen :D mut harjotus tekee mestarin..\nHarjoitus tekee mestarin, tai vähintään keskinkertaisen. Onhan tuo vaivaa vaativaa hommaa, mutta pikkuhiljaa hyvä tulee.\nEn vaan ymmärrä miksi kynsilakka kynsissäni ei meinaa kuivua. Se saattaa olla kynsissäni monta tuntia, olen niitä kuivatellut tuulettimen edessä, mutta silti aina vaan se on märkää ja menee ryppyyn kun osuu johonkin.\nAivan upea sävy tuo kynsilakka : )\nSullapa kuulostaa olevan erittäin hämmentävät kynnet! En ole koskaan tuollaiseen törmännyt. Itse yritän lakata aina ennen datausurakkaa tai blogin päivittämistä, sillä tietokoneella tönöttäessä ei lakka mene huonoksi.\nIhana väri. Itsekin lakkaan useimmiten Mavalalla. Tänään viimeksi juhlakenkien väriin sopivasti pinkillä. ;) Mavalan pieni purkkikoko takaa sen, että pian voi ostaa jo jonkin toisen värin kun entiset hupenee.\nOi pinkki! Kuulostaa ihanalta. Mavalat on kyllä ollut toimivia, mutta testaapa joskus Isa Doraa, niin Mavala joutuu tyytymään kakkossijaan hih.\nhih söpö väri! Mä ostin kans yhden tosi ihanan Mavalan keltaisen kynsilakan, vähän vaaleemman sävyisen vaan ja tykkään siitä kauheesti, mut oon hirveen laiska lakkaamaan kynsiä ko oon niin huono siitä… seisoskelen aina vaan ihailemassa mun kynsilakkoja ja sit oon silleen nääh, en jaksa alkaa sotkea taas :D\nNo mutta kynsienlakkaus vaatiikin kärsivällisyyttä ihan kauhean paljon. Minäkin saatan joskus venyttää aina vaan lakkaamista, koska turhauttaa sen prosessin ajattelu.\nLotta Marilla 3.8.2012\nMä oon nyt vasta innostunut kynsien laitosta. Oon tosi huono lakkaamaan ja mullaki menee aina kurtulle ne tai jotain muuta, mut silti tykkään :D pitäis kokeilla kaikkee erilaista (:\nSitä pitäis olla aktiivinen ja kokeilla kaikkea, mutta joskus on vaan kiva pysytellä tutuissa vanhoissa hih. Mutta hei kivaa, jos oot innostunut. Kyllähä sitä siinä oppii koko ajan lisää.\nMavalalla on kivoja sävyjä (niinkuin tuo kanarialinnunkeltainenkin), mutta Mavaloissa ärsyttää niiden ylipienet harjaosat ja se, kun pullosta on puolet käytetty, on loppuja hankala saada enää pullosta harjakseen. Olipas hankalasti selitetty. Mutta joo, kunpa Mavaloita saisi vähän näppärämmin muotoilluissa paketeissa!\nTämä oli aivan ihana analyysi. Oot ehkä aivan oikeassa. Ehkä mulla on liian monta kynsilakkapulloa, etten oo koskaan vielä päässy siihen vaiheeseen, että pullo olis puolillaan. Ehkä sun pitää ottaa yhteyttä Mavalan muotoilijoihin, kun oot itsekin miltei ammattilainen.\nEikö sulla tartu tuo keltainen kynsiin :o ! Ittelläni joskus oli samanmoinen keltainen lakka, mutta Lumenen, enkä voinut kun kerran käyttää. Sen jälkeen kynnet kellertivät nimittäin niin pitkään, että keltaisuus kasvoi vähitellen pois (vaikka käytin aluslakkaa nyhh)!\nEi oo kyllä tarttunut yhtään. Laitan ain pohjalle Lumenen base-coat-lakkaa, jonka päälle kaksi kerrosta värillistä. Ei ole mulle kyllä vielä noin harmillisesti käynyt, täytyykin olla varovainen vastedeskin.\nUskolliset meikkisiveltimeni: ekologiset ja laadukkaat EcoTools-bambusiveltimet 5.6.2019\n[…] vuosi blogin aloittamisesta. (Silloin oli muuten muitakin hyviä juttuja ilmoilla, niin kuin keltainen kynsilakka ja ruskeat, tehottomat piilolinssit.) Samassa paketissa oli tuon paksumman ”yleissiveltimen” […]


Tämän verkkoresurssin tiimi lähestyi erittäin tarkasti porno videoita Alaston videot isot rinnat seksi ja valitsi ne, jotta voit saada suurta arvoa häikäilemättömän suoran videon katselusta tableteille, älypuhelimille, puhelimille ja tietokoneelle. Valmistaudu nauttimaan monenlaisista rehellisiä tarinoita erilaisista vittuista. High definition -videon laatu ja jännittävä äänen ääniteos Alaston videot isot rinnat seksi upottavat sinut eläinten eroottisimpien unelmien pyörreeseen. Tiedätkö, tiimimme on kovasti töissä sinulle.\nMunakarvat pois seksin myyminen\nAss pussy johanna tukiainen seksi\nCache http fi vaala seksiseuraa seksi seuraa haapajärvi\nPorno ja seksi omakuva chat suomi\nMiten nainen saa orgasmin ilmainen suomalainen seksi\nJyväskylä seksi porno monster cock\nStay up sukat sokos ilmainen suomi seksi\nTatuoinnit katukoukku seksilelut sisään pietarsaari


Auria Biopankki- Tutkijoille\nHAEN NÄYTTEITÄ JA TIETOJA »\nMillaisia näytteitä biopankissa on?\nAuria Biopankissa on noin miljoona ihmisperäistä näytettä. Merkittävä osa näytteistä on syöpänäytteitä.\nBiopankkien näytteet kerätään tavanomaisten terveydenhuollon ja lääketieteellisten tutkimusten yhteydessä. Ne säilötään biopankkiin odottamaan hetkeä, jolloin niitä tarvitaan tutkimuksessa.\nNäytteet luovutetaan tutkimukseen pääsääntöisesti koodattuina, eli yksittäisen näytteenantajan henkilöllisyys ei ole tunnistettavissa. Tutkimuksen päätyttyä kerätty raakadata tai näytekohtaiset analysoidut tulokset palautetaan biopankkiin. Näin näytteeseen liitetty tieto ”kasvaa korkoa”. Tämän jälkeen näytettä tai siitä saatua tutkimustietoa voidaan käyttää tulevissa tutkimuksissa.\nAuria Biopankin näytevarasto käsittää lähes miljoona FFPE-näytettä (parafiiniin valettuja kudosnäytteitä), jotka on kerätty TYKS:ssä vuodesta 1930 alkaen. Niiden näytteiden määrää, joista löytyvät elektroniset tiedot, voit tutkia näytekatalogistamme .\nNäytteet säilytetään kuivassa huoneenlämmössä TYKS Patologian diagnostiikan vaatimusten mukaisesti.\nAuria Biopankkiin on siirretty urologian poliklinikan näytekokoelma, joka kattaa Turun yliopistollisessa keskussairaalassa vuosina 1996 ja 1997 PSA-kokeessa käyneiden miesten diagnostiset seeruminäytteet. Kokoelma sisältää yhteensä noin 7000 seeruminäytettä. Näytteet on jaettu 450 µl:n eriin ja Biopankki luovuttaa niitä pyynnöstä lääketieteelliseen tutkimukseen.\nNäytteet säilytetään -80°C lämpötilassa.\nJokaiselta Auria Biopankkiin suostumuksen tehneeltä ihmiseltä pyritään ottamaan 10 ml EDTA-verinäyte. Näyte sentrifugoidaan, jonka jälkeen plasma jaetaan neljään 450 µl ja kokoveri* neljään 400 µl erään.\n*Auria Biopankki käsittelee verinäytteet siten, että 10 ml EDTA-kokoverinäytteet sentrifugoidaan ja niistä pipetoidaan ensin 4x450 µl plasmaa. Tämän jälkeen veriputkea sekoitetaan, ja tästä pipetoidaan kokoveri. Näiden näytteiden plasmapitoisuus on alkuperäistä kokoverta pienempi, jolloin analyysit jotka vaativat kokoverta sen alkuperäisessä koostumuksessa eivät välttämättä onnistu. Sen sijaan näytteiden DNA-saanto on normaalia verinäytettä korkeampi.\nMitä hyötyä on biopankista? Tutkija kertoo\nBiopankki tuo histologiset näytteet ja niiden sisältämän arvokkaan datan tutkijoiden käyttöön, avustaa tutkimusmateriaalin keräämisessä ja huolehtii tutkimuksen korkeasta tasosta. TYKSin osastonylilääkäri Sirkku Jyrkkiö kertoo biopankin roolista käynnissä olevassa syöpätutkimuksessa, jossa selvitetään DOTANOC-PET/TT-menetelmän soveltumista eri syöpien kuvantamiseen.\nTurun PET-keskuksessa on tutkittu usean vuoden ajan DOTANOC-PET/TT-menetelmän soveltumista syöpäsairauksien kuvantamiseen.\nEntuudestaan tiedetään, että menetelmä sopii hyvin neuroendokriinisten kasvainten kuvantamiseen, sillä näissä kasvaimissa on runsaasti somatostatiinireseptoreita, joihin DOTANOC-merkkiaine sitoutuu. Nyt käynnistetyllä biopankkitutkimuksella halutaan selvittää, miten merkkiaine soveltuu muiden kasvaimien kuvantamiseen.\nEsimerkiksi vatsaontelon sisäisistä kasvaimista on joskus vaikea saada kudosnäytettä, jolla voitaisiin varmistua syöpäsairauden tyypistä. Tästä syystä on tärkeää tietää, kuinka spesifinen DOTANOC-PET/TT-tutkimus todella on.\nBiopankin avulla luotettavampaa syöpätutkimusta\nTYKS syöpäklinikan ja PET-keskuksen tutkimuksessa selvitetään lymfoomapotilaita kuvantamalla, onko lymfoomissa somatostatiinireseptoreita, jotka on mahdollista havaita DOTANOC-PET/TT-tutkimuksella.\nBiopankkitutkimus on osa tätä laajempaa tutkimuskokonaisuutta. Biopankissa oleva näytearkisto mahdollistaa reseptorimääritykset useista eri lymfooma-alatyypeistä, jolloin saadaan luotettavampi käsitys somatostatiinireseptoreiden ilmentymisestä eri lymfoomissa.\nBiopankin sähköisen rekisteridatan avulla voidaan lisäksi selvittää reseptorien ennustetekijäarvoa korreloimalla reseptorien ilmentyminen näytteissä potilaiden elinaikatietoon. Samalla voidaan arvioida, olisiko somatostatiinireseptoreihin kohdistuvaa isotooppihoitoa mahdollista soveltaa lymfoomien hoidossa.\nTutkijan näkökulmasta biopankki tarjoaa selkeän yhteydenottokanavan ja avustaa tutkimuksen kysymyksenasettelussa ja tutkimusmateriaalin tunnistamisessa ja keräämisessä. Biopankki selkeyttää tutkimukseen liittyvää lupakäytäntöä. Biopankki tuo histologiset näytteet kaikkien tutkijoiden ulottuville ja samalla huolehtii siitä, että näytteiden avulla tehtävä tutkimus on korkeatasoista ja edistää syövän perustutkimusta ja hoitoa.\nOsastonylilääkäri Sirkku Jyrkkiö


MenSe Oy:llä laitettiin työyhteisö liikkeelle - KKI-blogi\nMenSe Oy:llä laitettiin työyhteisö liikkeelle\n5.1.2017 | Työyhteisöt\nMenSe Oy aloitti KKI-projektin syyskuussa 2016. Työyhteisössämme suurin osa on konepajatyötä tekeviä miehiä. Seisomista koneiden ääressä kertyy päivittäin useita tunteja ja keho joutuu koville. Toimistossa työskentelevien huolena puolestaan on jatkuva istuminen. Selkä ja hartiaseutu ovat koetuksella koko porukalla. Tavoitteena oli projektin myötä saada lisää intoa liikuntaan, oppia uusia tapoja reippailla ja kehittää kuntoa. Lisäksi yhdessä tekeminen työkavereiden kesken on hyvä tapa lisätä yhteenkuuluvuuden tunnetta ja saada jutun aiheita kahvipöytäkeskusteluun. Tekemisen kautta!\nHyvä Vireen Maarit Venäläisen suunnittelema hankkeen toteutus alkoi yrityksen tiloissa yleisinfolla ja lihaskuntotesteillä. Halukkaat saivat myös mittauttaa oman kehonkoostumuksensa. Kuntotestin avulla harjoittelu potkaistiin käyntiin täydellä teholla. Räjähtävät kyykyt ja vatsarutistukset tuntuivat monen kehossa vielä muutamien päivien jälkeenkin. Hankkeen loppupäässä on tarkoitus testata kunnot sitten uudelleen ja katsoa, kuinka ohjelman aikana on edistytty.\nFasciapallon avulla hierotaan lavanaluslihaksia.\nKuntotestejä seurasi ravinto-ohjeistus, jossa moni oivalsi syövänsä liian harvoin. Lisäämällä välipaloja päivään saadaan lisättyä vireyttä, jaksamista ja vähennettyä sudennälän aiheuttamia ylisuuria annoksia. Näin myös painon pitäisi pysy paremmin kurissa. Puhuttiin myös muun muassa proteiinin ja täysjyvän, kasvisten, vihannesten ja marjojen tärkeydestä täysipainoisessa ruokavaliossa. Syksy jatkui pitkään aurinkoisena ja päätimme muutaman kerran toteuttaa harjoitukset ulkona. Raitis ilma ja reippailu heti työpäivän jälkeen tuntuivat olleen monen mieleen.\nUlkona toteutettiin muun muassa toiminnallista liikkuvuusharjoittelua sekä kehonpainoharjoittelua. Ilmojen kylmettyä ja lumien sadettua maahan olemme siirtyneet kunnan liikuntatiloihin. Joka keskiviikko työpäivän päätyttyä kurvaamme kaikki liikuntahallille. Sisäharjoittelu aloitettiin kuntosalilaitteisiin tutustumisella ja nyt kuntosaliharjoittelun jatkuessa useamman viikon ajan, ovat tehot koventuneet ja hiki saatu virtaamaan. Kuntopiirityyppinen treeni onkin ollut mieluista ja on toivottu, että kuntopiiriä voisi olla useammankin kerran viikossa!\nSitten firman suosikkiaktiviteettiin: Joka toinen viikko harjoittelu toteutetaan liikkuvuus mielessä. Harjoitteet ovat sisältäneet esimerkiksi toiminnallisia lihaskuntoharjoitteita ja aktiivisia venyttelyjä fascia training -tyyliin. Monella on kehitettävää tasapainon saralla, ja osa liikkeistä on suunniteltu myös tasapainoa kehittämään. Välillä lihaskalvoja on vetristetty hallitun liikkeen avulla ja kokeilimme myös käyttää fascia -palloa, jonka avulla hieroimme koko kehon lihaksia omatoimisesti. MenSeläiset ovat melko jäykkää porukkaa ja erityisesti venyttelyjen jälkeen osa onkin kokenut paikkojen auenneen ja lihasjännityksen vähentyneen. Kun venyttelykertoja tulee vielä lisää, tarkoituksena on oppia uusia liikkuvuutta kehittäviä liikkeitä ja sitä, kuinka liikkeet saadaan kohdistettua oikeaan kohtaan. Liikepankin karttuessa jokainen voi sitten omallakin ajalla toteuttaa niitä.\nOhjauskertojen huvetessa liikkujat ovat esittäneet huolensa siitä, mitä hankkeen päättyessä tapahtuu. Suunnitteilla on ollut ainakin firman sählyjengin perustaminen!\nTeksti ja kuvat: Elisa Mentula\nKKI-hankevastaava Marja-Leena Mentula, MenSe Oy\np. 050 308 9998\nprojektin ohjaaja Maarit Venäläinen, Hyvä Vire\np. 040 520 7950


Pippuripaahdettu kalkkuna - Reseptit - Kariniemen.fi\nReseptitPippuripaahdettu kalkkuna - Reseptit\nTämä herkullinen pippurikalkkuna toimii mainiosti joulupöydän leikkelevadilla. Mikäli haluat extramakua kalkkunaan, voit paahtaa mausteet ensin kuivalla paistinpannulla ja murskata ne paahtamisen jälkeen.\n1 kpl Kariniemen Kalkkunan Filee maustamaton n. 1,1 kg\nMurskaa kaikki pippurit sekä fenkolin- ja korianterinsiemenet morttelissa karkeasti. Kuivaa kalkkunanfileen pinta talouspaperilla. Ripottele pintaan suola ja anna maustua puolisen tuntia.\nHiero fileen pintaan mausteseos. Paahda filee pienessä määrässä öljyä ja voita kauniin paahteisen väriseksi. Kypsennä lopuksi 150-asteisessa uunissa noin puoli tuntia, kunnes sisälämpö on 72 astetta. Jäähdytä yön yli, leikkaa ohuiksi viipaleiksi ja tarjoa joulupöydässä kinkun tapaan.\nLähi-idän mausteet sopivat mainiosti mehevälle kalkkunan rintafileelle. Tämän maistuvan reseptin on tehnyt Jotain Maukasta -blogin Mari Moilanen. Resepti\nOijoi, nyt on herkkua. Kariniemen kalkkunan fileepihvi ja raakamakkara-pinaattimuhennos nostattaa veden kielelle jo reseptiä lukiessa. Kalkkunan ja raakamakkaran pyhä liitto viimeistellään dijonsinapilla ja kermalla. Slurps! Resepti


1 OIVA VALVONTATIETOJEN JULKISTAMINEN Oiva- infopäivät elintarvikealan toimijoille Kesäkuu 2013 Ympäristöterveydenhuollon ylitarkastaja Raisa Romppanen Pohjois-Suomen aluehallintovirasto 1\n2 Mitä Oiva on? Valtakunnallista uutta elintarvikevalvonnan tietojen julkistamisjärjestelmää kutsutaan Oivaksi. Valvontatietojen julkistaminen perustuu elintarvikelakiin (EtL 23/2006) 21. Elintarvikelaki 21 Elintarvikealan toimijan on julkistettava valvontaviranomaisen antama elintarvikehuoneiston tarkastuksesta kertova asiakirja tai, jos elintarvikehuoneistoa ei ole vielä tarkastettu, todistus elintarvikehuoneistoa koskevan ilmoituksen käsittelystä, Elintarviketurvallisuusviraston määräämällä tavalla. 2\n3 Mitä Oiva ei ole? Oivassa ei arvioida asiakaspalvelun tai muun palvelun tasoa Oivassa ei arvioida ruoan makua 3\n4 Valvontatietojen julkistaminen lisää valvonnan läpinäkyvyyttä antaa kuluttajille tietoa valintojensa tueksi yhtenäistää valvontaa lisää elintarvikevalvonnan tunnettavuutta ja vaikuttavuutta yrityksille avautuu samalla mahdollisuus kertoa kuluttajille, että oma toiminta on kunnossa 4\n5 Oivan taustaa Ravintoloiden ja ruokakauppojen valvontatietoja julkistetaan kuluttajille jo useissa eri maissa, kun mm. Tanskassa, Belgiassa, Englannissa ja Yhdysvalloissa. Suomessa suurimmat vaikutteet tanskalaisesta Smiley järjestelmästä Suomessa pilottiprojekti Saadut kokemukset olivat lupaavia ja saatu palaute pääosin myönteistä. Oiva-järjestelmä sai nimensä avoimen nimikilpailun perusteella\n6 Oiva-raportin mukaiset tarkastukset Ei ole olemassa erillisiä Oivatarkastuksia Oiva koskee Tavanomaisia kunnan valvontasuunnitelman mukaisia tarkastuksia Seurantatarkastuksia Elintarvikehuoneistoilmoituksen käsittelyn jälkeinen ensimmäisen tarkastus Oiva ei koske Poikkeavia toimintoja esimerkiksi kuntien näytteenottoa ruokamyrkytysepäilyn yhteydessä, erillisiä tutkimuksia ja selvityksiä 6\n7 Mitä Oiva muuttaa? muuttaa Tarkastustulos julkistetaan Oiva-hymynaama-asteikolla Valvojan ammattitaidolle ei lisävaatimuksia Lainmukaiset vaatimukset toimijalle eivät muutu Valvojan toimintatapaa tarkastuksella Mitä tarkastetaan, kuinka usein Oiva arviointiohjeiden käyttö Uusintatarkastuksen merkitys lisääntyy kehittää Yhtenäistää lainsäädännön riskiperusteista soveltamista Yhtenäistää tarkastustulosta 7\n8 Yhtenäinen valvonta alkaa valvontayksiköistä 8\n9 Oiva-ohjeiden käyttö 9\n10 Riskiperusteisuus huomioitu ohjeissa Helposti - Ei-helposti pilaantuvat tuotteet Pakkaamattomat Pakatut tuotteet Elintarvikkeiden käsittelytilat muut tilat Elintarvikevarastointi muiden asioiden varastointi Heikentää Ei heikennä, Heikentää Vaarantaa Vaatiiko korjauskehotuksen, meneekö huomautuksella, tarvitaanko määräystä Toiminnan todentaminen 10\n11 Oiva- asteikko 11\n12 Tarkastuksista ja raportoinneista Joka kerta tarkastettavat asiat ja vähintään kerran kolmessa vuodessa tarkastettavat asiat. Heikoimman arvion mukaan tulee koko arvion tulos Korjattavaa ja huono arvosana edellyttävät uusintatarkastusta Julkinen Oiva-raportti sekä ei-julkinen tarkastuskertomus ainoastaan toimijalle Tarkastetut asiakokonaisuudet, Oiva-huomiot ja yleisarvosana ovat julkisessa raportissa esillä. 12\n13 Tarkastuksista ja raportoinneista Pienet kohteet, yksi tarkastus, esim. Myymälä, jossa pieni kahvinurkkaus Ravintola, jossa erillinen myyntitiski Isot kohteet, kaksi tarkastusta, esim. Liikenneaseman ravintolatoiminta ja myymälä Molemmat toiminnat ovat oma laaja kokonaisuus 13\n14 Eviran antama määräys Elintarvikehuoneiston tarkastuksesta kertovan asiakirjan julkistaminen Elintarvikealan toimijan on julkistettava Oiva-raportti välittömästi sen saatuaan. Se on julkistettava elintarvikehuoneiston sisäänkäynnin yhteydessä, sen välittömässä läheisyydessä tai muussa kuluttajan kannalta tarkoituksenmukaisessa paikassa. Se on sijoitettava näkyvälle paikalle ja sellaiselle korkeudelle, että se on helposti kuluttajien luettavissa. Pakollinen alkaen. Valvontatietojen julkistamisvelvollisuus koskee jälkeen tehtyjen tarkastusten Oiva-raportteja. 14\n15 Eviran antama määräys Elintarvikealan toimijan markkinoidessa elintarvikkeita kotisivullaan, kolme viimeisintä raporttia on julkistettava näkyvällä ja helposti havaittavalla paikalla avaussivulla. Vaihtoehtoisesti avaussivulle on sijoitettava näkyvästi ja helposti havaittavasti linkki Eviran internetsivulle jolla toimijaa koskevat Oiva-raportit julkistetaan. 15\n16 Eviran antama määräys Elintarvikehuoneistoilmoituksen käsittelyä koskevan todistuksen julkistaminen Ennen elintarvikehuoneiston tarkastusta elintarvikealan toimijan on julkistettava elintarvikevalvontaviranomaisen antama todistus alkaen edellä esitetyllä tavalla. 16\n17 Aikataulu Oivalle Elintarvikemyymälät ja tarjoilupaikat Ravintolat, kahvilat, suurkeittiöt, ruokalat, grillit, pikaruokapaikat, vähittäismyymälät Teurastamot ja niiden yhteydessä olevat laitokset Muut elintarvikehuoneistot Muut laitokset Todennäköisesti ei mukaan ulkomyynti, internet-myynti 17\n18 Oivasta lisäinfoa Oivahymy.fi Oiva-raportit ilmestyvät tällä sivulla Arviointiohjeet Muuta Oivaa liittyvää Miten Oiva-raporttia luetaan, mitä Oiva-raportin osa-alueet tarkoittavat, tarkastustapahtumasta Esite Oivasta maaliskuu 2013 Suomi, Ruotsi, Englanti Jakelu kuntien kautta, ja oivahymy.fi sivulla Yhteistyö eri sidosryhmien kanssa Alan sidosryhmien julkaisut Tiedotteet Evira tiedottaa säännöllisesti evira.fi sivulla, Samat tiedotteet oivahymy.fi -sivulla 18\n19 Yhteenvetona Mitä Oiva muuttaa Oiva tuo elintarvikehuoneistojen valvontatulokset kuluttajien tietoon. Tulokset esitetään hymynaamojen avulla. Oiva yhtenäistää tarkastuskäytäntöjä koko Suomessa Tarkastuksista tulee kohdennetumpia ja nopeampia. Riskiperusteinen tarkastaminen korostuu. Mitä Oiva ei muuta Oiva ei muuta lainsäädännön vaatimuksia tai anna tulkintoja säännöksistä Toimijan vastuu pysyy edelleen samana Tarkastettava asiat eivät muutu. 19


Online -valmennus | sarisaarelainen\nValmennukset löytyvät nyt online -palveluna!\nKevään 2017 valmennuksiin rajattu määrä aloituspaikkoja jäljellä\nSuositut pyörävalmennukset ovat nyt saatavilla myös online-valmennuksena! Paketit eivät sisällä valmennustapaamisia. Mikäli haluat lisätä paketteihin testejä, tapaamisia tms., olethan yhteydessä!\nAikaisempiin vuosiin verrattuna valmennuksia ei pysty ostamaan enää suoraan verkkokaupasta. Kaudelle 2017 otan rajallisen määrän valmennettavia.\nValmentautuminen on alkanut jo siitä hetkestä kun ensimmäisen kerran mietit tarvitsevasi ammattilaisen treeniapua. Se, että olet nyt lukemassa sivujani, kertoo sen, että olet jo vienyt projektiasi eteenpäin. Jotta pääsemme jatkamaan yhdessä, haluaisin tietää sinusta lisää.\nValmentautuminen vaatii 100% omistautumisen sekä valmennettavalta että valmentajalta. Se ei tarkoita sitä, että sinun tulee urheilla 24/7 ja unohtaa koko muu elämä. Vaan se tarkoittaa sitä, että olet täysin motivoitunut löytämään itsestäsi oman huippukuntosi. Uskallat hypätä pois mukavuusalueeltasi ja kokeilla mitä sen kautta saamme aikaan. Mikäli olet valmis heittäytymään täysillä mukaan, täytä TAUSTATIETOLOMAKE ja olen sinuun pikapuoliin yhteydessä.\nJoten ei muuta kuin menoksi!\nKevät 2017: Aloituspaikkoja jäljellä\nFAST FIT, 6 vkoa -starttipaketti 49 euroa\nFast Fit on sinulle, jolle pyöräily on lajina uusi ja haluat päästä kokeilemaan rajojasi sekä aloittaa treenaamisen oikealla ja tehokkaalla tavalla. Saat kuuden viikon aloittelijan treeni- ja ravinto-ohjelman sekä viikoittaisen treeniraportoinnin. Lajinasi ei välttämättä tarvitse olla pyöräily: Fast Fit sopii kaikille liikunnan aloittaville, vaikka salitreenistarttiin tai laihdutustavoitteeseen! Loistava aloituspaketti uudenvuoden lupauksien täyttämiseen!\nALUMINIUM, 3 kk 130 euroa\nPyöräily on sinulle lajina melko uusi, mutta olet jo jonkin verran pyöräillyt tai ehkäpä jo polkaissut jonkin kuntoajon. Jotain on kuitenkin hampaankolossa ja kiinnostus lajia kohtaan suuri: miten treenata oikein ja tehokkaasti? Saat harjoitussuunnitelmat ja treeniohjeet teho- ja sykealueille, joilla harjoittelusi on tehokasta ja turvallista. Saat tekniikkavinkkejä sekä ravintovinkkejä, joilla treenisi saadaan kulkemaan uudella tasolla. Aluminium on oiva ratkaisu sinulle, joka ehkä vielä mietit pidemmän treenijakson ajallisia ja motivoivia ongelmia. Tällä paketilla pääset hienosti alkuun!\nCARBON, 6 kk 120 euroa / kk\nHarjoittelusi on jo tavoitteellista ja sinulla on selkeä suunnitelma. Haluat ehkä ajaa jonkin kotimaan kuntoajon tai kenties Euroopan klassikko Gran Fondon. Carbon tarjoaa turvallisen ja tehokkaan ratkaisun tavoitteittesi tueksi. Harjoittelet 24 viikon harjoitusohjelmalla, sinulle laadituilla teho- ja sykealueilla. Saat tekniikkavinkkejä sekä ravintovinkkejä, joilla treenisi saadaan kulkemaan uudella tasolla.\nViikoittainen treeniraportti takaa sen, että ohjelmasi on aina ajantasainen ja puoli vuotta onkin jaettu pienempiin osiin. Valmentajasi on käytettävissä kysymyksissä maanantaisin ja tiistaisin.\nCHAMPION, 9 kk 125 euroa / kk\nHarjoittelusi on jo tavoitteellista ja sinulla on selkeä suunnitelma. Haluat ehkä ajaa jonkin kotimaan kuntoajon tai kenties Euroopan klassikko Gran Fondon, tai ajaa nämä kovempaa kuin edellisenä vuonna. Paikallaan junnaaminen ei ole juttusi ja haluat kehittyä!\nHarjoittelet 40 viikon harjoitusohjelmalla, sinulle laadituilla teho- ja sykealueilla. Viikoittainen treeniraportti takaa sen, että ohjelmasi on aina ajantasainen ja puoli vuotta onkin jaettu pienempiin osiin. Kisaan valmistavat treenit suunnitellaan tavoitteesi alle siivittämän sinut huippukuntoosi! Saat tekniikkavinkkejä sekä ravintovinkkejä, joilla treenisi saadaan kulkemaan uudella tasolla. Valmentajasi on käytettävissä kysymyksissä kolmesti viikossa ma-ke. Sis. 2 kk koejakson.\nPRO, 12 kk 130 euroa / kk\nEnemmän henkilökohtaista palvelua. Harjoittelusi on jo tavoitteellista ja sinulla on selkeä suunnitelma. Haluat katsoa, mitä sinusta voidaan saada irti, kun valmennus on suunniteltua ja kontrolloitua. Paikallaan junnaaminen ei ole sinunkaan juttusi ja haluat kehittyä! Pro siirtyy hissuttelusta isoihin kehitysharppauksiin tarjoamalla turvallisen ja taatusti tehokkaan ratkaisun tavoitteittesi tueksi. Jatkuvien testien avulla selvitetään tasosi ja tilanteesi kehitystä silmällä pitäen. Harjoittelet 50 viikon harjoitusohjelmalla, sinulle laadituilla teho- ja sykealueilla. Viikoittainen treenipalaveri takaa sen, että ohjelmasi on aina ajantasainen ja siksi vuosi onkin jaettu pienempiin osiin. Kisaan valmistavat treenit suunnitellaan tavoitteesi alle siivittämän sinut huippukuntoosi! Saat tekniikkavinkkejä sekä ravintovinkkejä, joilla suorituskyky saadaan vahvemmaksi. Valmentajasi on käytettävissä kysymyksissä lisäksi 5 kertaa viikossa ma-pe. Sis. 2 kk koejakson.\nRAVINTOVALMENNUS, 8 viikkoa 110 euroa\nTavoitteena laihdutus, parempi suorituskyky, lihasmassan lisääminen tai työtehon lisääminen? Paketti sisältää ruokapäiväkirjan purkamisen, analyysin ja raportin sekä uusinnan kerran 8 viikon aikana. Toteuta uuden vuoden lupauksesi!\n* Kuntotestin voi tehdä testitiloissamme Vantaalla. Pääkaupunkiseudun ulkopuolella asuvat voivat tehdä testin missä tahansa testiasemalla.\nVALITSE PAKETTI JA TULE VOITTAMAAN ITSESI!\n24.1.2017Kevään 2017 kurssitLue lisää »22.8.2016Ryhmävalmennus alkaa!Lue lisää »30.5.2016Ukrainassa 4. ja 7. sija UCI-kilpailuissaLue lisää »


Levyarviot: NightStop - Dancing Killer :: Imperiumi.net\n02. Dancing Killer\n03. Erotic Encounter\n05. Back Alley Business\n08. Backseat Lover\n09. Touch Of Her Knife\nKotimainen NightStop on kulkenut jo melko pitkän matkan synthwaven polulla: vuoden 2013 ensijulkaisuista tähän, kolmanteen täyspitkään ja toiseen joka näkee päivänvalon vinyylimuodossa, ja ensimmäiseen CD-muodossa julkaistuun (ensimmäisestä täyspitkästä on tosin Werkstattin julkaisema pro-painettu CD-R). Genressä, jossa digijulkaisut ovat vieläkin arkipäivää, ei ole mitenkään pieni saavutus saada levynsä julkaistua sekä CD:nä että vinyylinä!\nEnsikuulemalla Dancing Killer yllättää: lämmin äänimaailma on jopa yllättävän pehmeä ja unenomainen... ei kai vain Jyväskylän syntikkaihme ole dreamwaven maailmaan siirtynyt? Ei, se oli vain avausraita Flesh, jonka sensuellin unenomaisuuden kruunaa seksikäs saksofoni. Kakkosraita, levyn nimibiisi, palauttaa homman tutummille urille. Tuttua NightStopin tiukkaa, tanssittavaa, energistä synthwavea tämä on, vaikka voikin hyvillä mielin kutsua tätä artistin monipuolisimmaksi levyksi tähän mennessä.\nTuntuu vähän hassulta kritisoida niinkin kliseidentäyttämän ja samoja elementtejä kierrättävän genren kuin synthwaven edustajaa epäomaperäiseksi, mutta siltikin: soundin liiallinen tuttuus on NightStopin suurin ja oikeastaan ainoa heikkous. NightStop kuuluu siihen kastiin artisteja, jotka eivät venytä synthwaven rajoja tai pyri tuomaan siihen mitään uutta, vaan tyytyy pysyttelemään enemmän tai vähemmän tarkasti määriteltyjen rajojen sisäpuolella. Kolikolla on kuitenkin aina kääntöpuolensa, ja NightStopin kohdalla se on tämä: olkoon geneeristä, olkoon tutun turvallista, olkoon epäinnovatiivista... aivan sama, koska Dancing Killer on aivan hyvä levy!\nKokonaisuutena Dancing Killer sisältää miellyttävästi vaihtelua, ja etenkin joissain biiseissä tehokkaasti käytetty saksofoni tuo mukavasti hieman erilaista tekstuuria levylle, niin että kaikki ei ole pelkästään samoja eeppisiä liidejä ja pomppivia arpeggiobassoja.\nNightStop ei tosiaan ole artisti, joka millään muotoa uusii synthwavea genrenä, vaan luottaa retrokasarisoundin jatkuvaan viehätykseen ja siihen, että hyvät biisit paikkaavat omaperäisyyden puutetta. Makuasioitahan nämä, mutta allekirjoittaneen mielipide on selvä: kyllä ne paikkaavat. Ei jokaisen artistin tarvitse taivaisiin kurotella, on aivan hienoa että löytyy NightStopin kaltaisia artisteja jotka tyytyvät tekemään "vain" hemmetin hyvää synthwavea.\n13.11.2017, Jesse Ryhänen


Lukijan mielipide: "Mikään muu täällä ”ei saa mainita” -vyöhykkeellä ei keskusteluta yhtä paljon kuin uskonto, Sunti tai koiranpaska"\nlauantai 6.6.2020 | 12:55\nVirpi Karhu Kokkola Priden järjestäjä Open Kokkola ry:n vpj.\nTi 17.9.2019 klo 19:30\nHanna Rautio kysyy kolumnissaan (KP 12.9) täytyykö aina mainita raamattuvyöhyke, kun suhtautumisessa Prideihin toivotaan päästävän eteenpäin? Vastaan laulun sanoin: sitä ei voi ylittää, alittaa eikä kiertää, jos joka ikiseen omaan tai lehden Pride- aiheiseen postaukseen tai julkaisuun ensimmäinen kommentti kuuluu: syntiä. Ja niitä kommentteja löytyy niin paljon, ettei laskuissa pysy.\nMikään muu täällä ”ei saa mainita” -vyöhykkeellä ei keskusteluta yhtä paljon kuin uskonto, Sunti tai koiranpaska. Raamatulla ja uskonnolla meillä lyödään niin hyvässä kuin pahassa. Keskustelua on siis käytävä niin kantajasta, kuin lyöjän aseesta. Jos Raution mukaan diplomatia on sitä, että vaietaan, hävetään ja eikä nousta puolustamaan ihmisoikeuksia, ollaan lähellä järjestelmää, jossa diplomatiaa ei ole olemassakaan. Sellainenkin on aika on koettu. Sieltä ei enää ryömitty pelkän diplomatian avulla ulos. Ei kiitos enää.\nFaktoja ei myöskään Rautio ole vaivautunut selvittämään vaan tulkitsee kollegansa kirjoittamaa tekstiä. Kaupunginjohtajan, samoin kuin kaupunginhallituksen pj.:n kommenttiin liputuksesta suhtaudun erittäin toiveikkaasti. Neuvotteluja asiasta ei vielä ole aloitettu ja ne käydään aikanaan asianmukaisen protokollan mukaan.\nLähtökohtaisesti minulla yhtenä tapahtuman järjestäjänä ei ole mitään syytä olettaa, että edessä olisi valtava voimain mittely kaupungin kanssa. Kokkolassa on järjestetty tasan yksi Pride-viikko lukuisene oheistapahtumineen. KP:n kertaus (11.9.) edelliskerran Pride-tapahtumasta ja tulokulma siihen oli lehden ja toimittajan oma valinta. Kaupunki osallistui vuoden 2018 tapahtumaan monella tasolla, vaikka mutkitta se ei sujunut. Ilmeisesti on Raution kuvaamaa diplomatiaa vaieta siitä mediassa. Neuvottelut käydään tulevaisuudessakin kaupungin ja järjestävän tahon kesken, ei lehden sivuilla.\nSen sijaan dialogia käytiin mediassa edellisiä Prideja rakennettaessa Kokkolaan. Dialogi oli melko railakastakin. Vastakkainasettelulta ei voitu välttyä, mutta dialogi eteni ja tuotti näkyvää tulosta. 2000 ihmistä iloitsi yhteenkuuluvuuden tunnetta sydän tulvillaan kaupungin kaduilla ja torilla kesäkuisena lauantaina pääjuhlassa.\nDialogi ei nähdäkseni pyri murskaamaan ketään, vaan tuottamaan tilan, jossa voimme yhdessä ymmärtää ympärillämme olevaa todellisuutta. En tiedä, oliko Raution tarkoitus ohjata järjestäjiä diplomatiaan vai tyrehdyttää dialogi lehden sivuilla. Kiitos yrityksestä. Oletan, että vastarannalle on jo olemassa vähintäänkin sujuva lauttayhteys. Ja hei: Kiiski on varsin sinnikäs ja aliarvostettu sintti.\nHanna Raution kolumni, mihin tekstissä viitataan >>\nLukijan vastaus Kokkola Prideä koskeneeseen kolumniin: Vastakkainasettelusta


Vanhustyön erikoisammattitutkinto | Tredu\nLähiopetuspäiviä on koko tutkinnossa yhteensä 22 päivää. Lähiopiskelun lisäksi on opintopiirityöskentelyä, työssäoppimista ja oppimistehtäviä. Oppimismenetelminä ovat käytössä yhteistoiminnallisuus ja vuorovaikutuksellisuus. Oman työn kehittäminen ja työssä kehittyminen ovat keskeiset lähtökohdat opiskelulle. Jokaiselle opiskelijalle laaditaan henkilökohtainen osaamisen kehittämissuunnitelma.\nSosiaali- ja terveysalan perustutkinto tai muu alalle soveltuva tutkinto\nPerushoidon osaamista ja työkokemusta vanhustyössä\nLisäksi opiskelijaksi hakeutuvan tulee täyttää tutkintokohtaiset terveydentilavaatimukset.\nTilataksesi lisätietoa koulutuksesta Vanhustyön erikoisammattitutkinto täytä seuraavat tiedot:


Näppis: Miksi Liipolan alueen katuvalot on koko yön pimeenä? On aika turvatonta ihmisille jotka joutuu liikkumaan työmatkoja, ym.syyn takia yöaikaan. | Pääkirjoitus & mielipide | Etelä-Suomen Sanomat\nPääkirjoitus & mielipide 30.7.2020 9:35\nNäppis: Miksi Liipolan alueen katuvalot on koko yön pimeenä? On aika turvatonta ihmisille jotka joutuu liikkumaan työmatkoja, ym.syyn takia yöaikaan.\nMiksi Liipolan alueen katuvalot on koko yön pimeenä? On aika turvatonta ihmisille jotka joutuu liikkumaan työmatkoja, ym.syyn takia yöaikaan. "Valoa kansalle" :)\nSuomi on saamassa EU:lta aluekehitysrahoitusta yhteensä noin 1,5 mrd jaettuna 7 vuodelle. (SS 29.7.) Se tekee 214 miljoonaa per vuosi. Sillä Macron sai voideltua Suomen suostumaan EU:n yhteisvastuullisiin velkoihin ja verotusoikeuteen. Macronin kauan kaipaama unelma täyttyi. Karkkirahalla yhteisvastuisiin muiden veloista.\nKaikki haravointijäte ja risut jäteasemille? Myös maaseudulta? Miten mahtuu kaikkien isojen maalaistalojen haravointijätteet ym keräyspisteisiin? Kokeillaanko!\nVoisiko PHJ valaista epätietoista, että minne vaipat eritteineen sekajätteestä päätyvät? Nehän ovat iso ongelma.\nSushi on hyvää! Puffasta 30 palaa, niin eipä ole nälkä, eikä tule ähky. Sutsi-hommassa on ideaa!\nMiksi aina pitää olla jotain ulkomaista, kuten tämä sushi? Ihan yhtä hyvää ja terveellistä saisi kotimaisista tarvikkeista kotimaisilla nimillä. Ja se riisi ei sovi tähän ilmastonsuojelutrendiin ollenkaan, kaikkea muuta.\nHei kaikki grillimakkaran ja läskisoosin ystävät. Olen aikuinen perheellinen mies ja syön sushia mielelläni. Samoin lapseni. Kiitos vielä kerran uusista Sushi noutopisteistä!\nRuotsi yrittää väkisin vääntää koronan takia peruttua Suomi-Ruotsi yleisurheilumaaottelua pystyyn syyskuussa. Onko todella jotkut urheilukilpailut tärkeämmät kuin kansalaisten henki ja terveys? Ruotsi vedonnut Suomen hallitukseen. Toivottavasti Suomi ei tähän suostu, vaikka pahoin pelkään toisin käyvän.\nLiito-oraville hyppyväylä! Kai sinne nyt tulee laskuri, että tiedetään montako oravaa sitä päivittäin käyttää. Onko nyt aprillipila vähän myöhässä.\nMiten tuo kaksipyöräisten melusaasteen valvonta on muka vaikeaa. 70- luvulla poliiseilla oli desibelimittarit ja kilvet lähti heti jos melu ohiajavasta ajoneuvosta ylitti sallitun arvon. Viritysputkien maahantuonti valvontaan ja tyyppihyväksynnät käyttöön. Mutta kun se teettää työtä ja poliisin pitäis nostaa perse autonpenkiltä, niin ohnan se vaikeaa. Siis hyväksytään meteli.\nKallis satama ja puisto rakennettiinkin hanhille ja lokeille? Ihmiset pysykööt kotona.\nYritän kesyttää valkoposkihanhen tai pari kolme niin, ettei ressukoitten tarvitsisi syksyn tullen lentää pitkää matkaa etelään. Jos vain saan oppimaan linnut siihen , että syyslumien tullessa tallustelevat pakastimeen niin kaikki olisi parhain päin.\nBensavero nousee, mutta kyllä valtio sitä rahaa tarvitseekin. Tuli nimittäin sen verran luvattua tukiaisia etelän maille. Kiitos Viisikko!\nKyllä on likaiset liikkeiden ikkunat, kyllä ne tyhjienkin liiketilojen ikkunat vois pestä jotta ei olisi niin nuhruisen näköinen keskusta.\nTimo Hakasen mielipidekirjoitus kehui Särkiön (hylkäämää) tekstiä: naiset takaisin synnyttäjiksi, seksiä vain papin luvalla, sukupuolivähemmistöjen sorto, vapaa seksi vähentää syntyvyyttä (?), ym. Kehui edelleen heidän kantojaan raikkaiksi. Keskiaikaiset patriarkaaliset käsitykset raikkaita? Mikä sitten on tunkkaista?\nEi tarvitse huolehtia hanhista, kyllä Matti hoitaa homman. Poika on palkattu kaupunkin puolesta valvomaan!\nYlen valeuutinen tänään! 4/5 osaa suomalaisista tyytyväisiä miljardien eurojen tulonsiirrosta etelän maihin. Veronmaksajat on varmaan eri mieltä. Missähän tämä galluppi on tehty?\nKyllä on meillä löysä laki ja järjestys, kun nuoriso voi pilata ja sotkea autoillaan parkkipaikat. Tiistaina vasta lanatun Sibeliustalon hiekkaparkilla kaahaili nuori ja pilasi tasauksen. Kuka maksaa? Auto ja sen rekkari on tiedossa...\nSuomalaiset maksoi vuosikymmeniä työeläkemaksua palkkatilistä saadakseen pienen eläkkeen. Nyt ne rahat siirretään työtä tekemättömille perustulona.\n90 ikävuotta lähentelevä järki tallella oleva äitini etsi Sokoksessa itselleen puolihametta. Järkensä kadottanut myyjä tarjosi hänelle lähes miniä farkkuhametta, kun ei löytynyt äitini etsimää.\nEikö voisi Mtv3 vaihtaa jo aamu-tv Puopolon toiseen henkilöön?? Kyllästyttää jo totinen naama!\nYle Radio Suomea ja Yle Lahtea on kiva kuunnella. Mutta kanavan joutuu sulkemaan kun ääneen tulee omille "vitseille" nauravat ässävikainen Olli Haapakangas tai nauraa räkättävä Anna-Mari Raaska.\nTulipa yllätyksenä että ei saa enää polttaa risuja ym. mökillä. Minulle se tarkoittaa että soitan tänään keskiviikkona, autokauppaan, jossa olen neuvotellut dieselini vaihtamisesta täyssähköautoon. Kauppa on peruttava, koska sähköautolla ei voi vetää peräkärryä, mielenkiintoista!\nOlenko rasisti kun tuomitsen maahanmuuttajien tekemiä rikoksia. Päättäjät puolustakaa kaikkia tasapuolisesti.\nVuokralaisille pitää antaa kiitosta vuosia jatkuneesta asunnon huolenpidosta, maksujen maksamisesta, naapureiden kanssa yrittämisestä tulla toimeen ja yleisestä siisteydestä. Nyt senkun koirat haukkuu perään ja vihaisia katseita sekä meluamista saa kiitokseksi.\nMissä Nitriitti-Friikki ja Mela-Jussi? Odotamme kannanottoa elvytyspakettiin!\nEtätyö on varmaan työpaikkakiusatulla taivaan lahja ja työpaikkakiusaajalle painajainen, kun ei voi työkaveria kiusata\nOikeinkirjoituksesta huomauttaja on tainnut nukkua suomen tunnilla. Ison-Britannian oikein kirjoittavat ovat tarkistaneet kieliasun kielitoimistosta.\nSinä joka boikotoit suomalaista mansikkaa milloin mistäkin syystä. Ostatko ulkomaista vierastyöläisillä teurastettua hormonilihaa ?


Suomalaisten osakkeiden valintatyökalun kärjessä yhä Technopolis - Sijoittaja.fi\nJulkaistu: 16.12.2016 Kirjoittaja: Sami Väänänen\nSuomalaisten osakkeiden valintatyökalun kärkikolmikosta löytyvät Technopolis (71 pistettä), Affecto ja Citycon (molemmilla 70 pistettä).\nTechnopolis saa hyvät pisteet kaikista muista ominaisuuksista paitsi kurssikehityksestä. Osake onkin ollut laskussa kolme ja puoli vuotta. Technopolis löytyy myös osakelistalta, jossa näemme kurssinousupotentiaalia vuonna 2017. Osinkoennuste on 0,14 euroa, jolla saa 4,6 %:n osinkotuoton.\nAffecto vastaavasti saa täydet kympit laadusta, matalasta riskistä ja tasearvostuksesta. Heikot pisteet tulevat kurssikehityksestä ja tulostrendistä. Myös Affecto löytyy potentiaaliset kurssinousijat osakelistalta. Affecton strategian pitäisi alkaa purra, jotta tulevana vuotena kurssi kääntyy nousuun.\nCitycon saa heikot pisteet kurssikehityksestä ja tulosarvostuksesta. Vuonna 2017 tuloksen pitäisi palata kasvu-uralle yritysostojen ja tehostamistoimien seurauksena. Osinkoennuste on 0,15 euroa, jolla saa 6,7 %:n osinkotuoton.\nNousijat ja laskijat: Kemira nousee – Tikkurila laskee\nEniten pisteet ovat nousseet Kemiralla (+4), Sanomalla (+4) ja Outokummulla (+4).\nEniten pisteet ovat laskeneet Tikkurilalla (-8) ja Ramirentillä (-4).\nTOP-osakekorien ja indeksien tuotot 1.12. – 15.12.\nTOP 5 -osakkeet +3,3 %\nTOP 10 -osakkeet +3,6 %\nTOP 15 -osakkeet +3,1 %\nHEX 25 -indeksi +4,8 %\nEdellinen TOP 10-lista (per 1.12.2016) ja TOP-osakkeiden tuotto ajalla 1.12.- 15.12.2016\nParhaiden osakkeiden korit (TOP 5, 10 ja 15) ovat tuottaneet selvästi (+65,2 % / +64,7 % / +64,5 %) ja indeksejä enemmän.\nSeurannan aikana suuryhtiöt ovat tuottaneet 34,4 %, keskisuuret 50,0 % ja pienet 37,8 %.


Kilpailuta 17 pankin pikalainat parissa minuutissa. Lähetämme sinulle parhaimman lainatarjouksen nopeasti.\nPikalainan hakeminen Axolainan kautta on helppoa ja nopeaa - hakemuksen täyttämiseen kuluu vain muutama minuutti. Välitämme hakemuksesi eteenpäin ja kilpailutamme 17 eri pankin lainatarjoukset puolestasi. Saat edullisimman tarjouksen pikalainalle nopeasti ja turvallisesti. Palvelumme on sinulle täysin maksuton, etkä sitoudu lainaa hakiessasi vielä mihinkään. Siksi paras pikalaina löytyy Axolainan kautta.\nHeräsikö jo kysymyksiä? Asiakaspalvelumme on täällä sinua varten, ota yhteyttä!\nMikä on vakuudeton pikalaina?\nPikalaina on laina, jota voit hakea äkillisen rahantarpeen yllättäessä ja saada rahat tilillesi jopa samana päivänä. Koska pikalaina on vakuudeton laina, on sen hakeminen ja myöntäminen nopeaa. Axolainan kautta voit hakea pikalainaa nopeasti 2000–60 000 € ja takaisinmaksuaika on jopa 15 vuotta.\nPikalainaa haetaan usein arjen yllättäviin menoihin. Tällaisia menoja voivat olla esimerkiksi lemmikin sairastuminen, auton hajoaminen tai muu äkillinen kulu, johon tarvitset rahoitusta. Yllättävän rahoitustarpeen iskiessä on tärkeää saada laina tilille nopeasti ja siihen pikalaina on oiva ratkaisu.\nAxolainan kautta pystyt kilpailuttamaan pikalainan nopeasti mutta turvallisesti, sekä löytämään edullisimman lainatarjouksen. Tarjoamamme pikalainat ovat vakuudettomia, mikä mahdollistaa nopean lainaprosessin. Tästä syystä laina onkin mahdollista saada jopa saman päivän aikana tilillesi.\nVoinko hakea pikalainaa?\nVoit hakea Axolainan kautta pikalainaa, jos:\nLuottotiedot tarkastetaan aina lainahakemuksen yhteydessä. Maksukyvyn varmistaminen palvelee sekä pankkeja että lainanhakijoita. Maksuongelmat eivät ole kenenkään etu, vaikka hylätty lainapäätös saattaakin tuntua sen saamisen hetkellä vaikealta.\nPikalainan saat nopeasti tilillesi\nKun pikainen lainantarve iskee, on nopeus valttia. Vaikka lainatarve olisikin kiireellinen, sinun ei tarvitse valita ensimmäistä eteesi sattuvaa lainatarjousta, jossa on korkea korko. Nopean lainan ei enää tarvitse tarkoittaa huonoa lainaa. Me olemme tehneet lainan hakemisen sinulle helpoksi.\nPikalainan hakeminen on nopeaa. Mahdollistamme sinulle lainan hakemisen useasta eri pankista yhtä aikaa, vain yhdellä hakemuksella. Lainahakemuksen täytät minuuteissa ja lähetämme sen välittömästi eteenpäin pankkikumppaneillemme. Myös pankkimme ovat sitoutuneet nopeaan lainahakemusten käsittelyyn ja lainan maksamiseen. Tämä näkyy sinulle pikaisesti saapuvassa lainatarjouksessa ja lopulta rahoina tililläsi.\nJotta pikalainan hakeminen on sinulle mahdollisimman helppoa ja sujuvaa, teemme lainatarjousten kilpailutuksen puolestasi. Asiantuntevat asiakaspalvelijamme suorittavat saamiesi tarjousten kattavan vertailun, jonka jälkeen lähetämme sinulle parhaimman saamasi tarjouksen. Koska teemme lainatarjousten vertailun puolestasi, sinun tehtäväksesi jää vain malttaa odottaa hetki.\nSaatat pohtia, miksi käyttäisit lainanvertailupalvelua pikalainaa hakiessasi. Kun haet lainaa netistä, löydät kymmeniä vaihtoehtoisia lainantarjoajia. Parhaimman pankin ja lainan löytäminen eri vaihtoehtojen joukosta voi olla vaikeaa ja ennen kaikkea, se vie valtavasti aikaa. Mikäli hakisit lainaa jokaisesta kilpailuttamastamme pankista, ei puhuttaisi enää pikalainasta; pelkästään hakuprosessiin kuluisi helposti monia tunteja.\nMe helpotamme taakkaasi. Jotta löydät varmasti edullisimman pikalainan, vertailemme puolestasi 17 pankin lainatarjoukset. Tästä on sinulle asiakkaana monia etuja:\nSinun ei tarvitse vertailla pikalainoja itse\nVoit hakea pikalainaa useista pankeista samalla hakemuksella\nUseammat lainantarjoavat mahdollistavat edullisempia lainatarjouksia\nMiksi kilpailuttaa pikalaina?\nJokaisen pankin pikalainahakemuksen täyttämiseen ja liitteiden lähettämiseen saa käytettyä aikaa helposti useita tunteja, eikä takuita parhaimman koron löytämiseen silti ole. Kun annat meidän tehdä raskaimman työn, lainan kilpailuttamisen nopeasti, sinulle jää aikaa muuhun. Tässä tapauksessa aika todellakin on rahaa.\nLaina-asiat ovat helposti hyvinkin monimutkaisia, ne vaativat aikaa sekä asioihin perehtymistä. Olemme tehneet pikalainan hakemisen sinulle mahdollisimman helpoksi. Asiantuntijamme tuntevat lainamarkkinat ja pankkimme paremmin kuin omat taskunsa, ja varmistavat, että saat edullisimman lainan nopeasti tilillesi.\nKerromme lainoista kaiken oleellisen, mutta emme hukuta sinua ylimääräiseen tietoon. Tarjouksemme esitetään aina selkeästi ja Suomen lain vaatimalla tavalla. Pankkikumppaneiksemme hyväksymme vain pohjoismaalaisia pankkeja ja rahoitusyhtiöitä, joilla on pitkät näytöt pikalainojen myöntämisestä sekä lainmukaisesta toiminnasta markkinoilla.\nTarkista nämä 5 asiaa pikalainatarjouksesta\nUusi pikalaina tililläsi helpottaa äkillisesti huonontunutta taloudellista tilannettasi tai voi auttaa toteuttamaan nykyisiä unelmiasi. Mikä tahansa lainan käyttötarkoitus onkaan, on hyvän taloudenhallinnan mukaista tehdä uusi lainapäätös aina harkiten. Ennen lainan nostoa, mieti olisiko rahoitus mahdollista toteuttaa esimerkiksi säästöistä. Kuitenkin usein pikalainaa haetaan äkilliseen rahantarpeeseen, jolloin on tärkeää saada rahat nopeasti käyttöön.\nSaat parhaimman lainatarjouksen sähköpostiisi pian hakemuksen lähettämisen jälkeen. Vaikka lainalla olisikin kiire, ota itsellesi hetki käydä lainatarjous rauhassa läpi. Tarjouksesta on hyvä tarkistaa ainakin seuraavat kohdat:\nKorko on aina tärkein lainan hintaan vaikuttava tekijä. On kuitenkin olennaista tarkistaa myös lainan muut kustannukset, sillä ne muodostavat ison osan lainan kuluista, etenkin jos lainallasi on pitkä takaisinmaksuaika. Todellinen vuosikorko sisältää sekä lainan koron että kaikki sen kulut, joten se on vertailun tärkein mittari.\nLäpinäkyvyys ja luotettavuus ovat mielestämme tärkeimpiä tekijöitä laina-asioissa, ja pidämmekin sinut ajan tasalla lainahakemuksen etenemisessä. Mikäli jonkin laina-asioissa mietityttää, olemme aina valmiita auttamaan sinua.\nAxolainalla vertailet pikalainasi helpommin, nopeammin ja luotettavimmin.\nPikalaina – usein kysytyt kysymykset\nUskallanko lainata netistä?\nMillainen korko pikalainassa on?\nVertailemme näiden pankkien pikalainat:


Paint-SM 2018 13.-14.10.2018 | SPHY - FinPHA\nLahnus Autumn Leaves Show – KILPAILUKUTSUT\nTervetuloa lännenratsastuskilpailuihin 13.-14.10.2018 Lahnuksen Ratsastuskoululle, Huhtamäentie 29, Espoo.\nViikonlopun aikana Lahnuksessa on tarjolla APHA:n luokkia. Tarjolla myös nuorten hevosten (Junior) –luokkia, sekä nuorten ratsastajien Youth-luokkia että Amateur-luokkia.\nKilpailun tuomarina toimii Cédric Leroux, ringsteward Ewa Tawaststjerna.\nPerinteitä kunnioittaen myös Lahnuksen Ratsastuskoulun oppilaat kilpailevat omissa luokissaan kumpanakin päivänä.\nKaksipäiväisessä kisassa ratkotaan Paint-hevosten Suomenmestaruudet vuodelle 2018. Paint-hevosten mestaruusluokat jakautuvat kahdelle päivälle. Lauantaina ratkotaan mestaruudet ’perinteisissä’ western- luokissa ja sunnuntaina ovat vuorossa hunter- ja ranch -luokat. Mestaruudet jaetaan niissä Open- ja Youth -luokissa, joihin osallistuu tarpeeksi monta ratsukkoa (määräytyy ilmoittautumisten perusteella).\nKilpailualueena toimivat Lahnuksen Ratsastuskoulun alueet. Kilpailupaikalla on buffetti.\nArvioitu aikataulu ilmoitetaan ilmoittautumisajan päättymisen jälkeen.\nRing steward: Ewa Tawaststjerna\nShow manager: Tuuli Kivelä\nILMOITTAUTUMINEN kaikkiin luokkiin su 30.9.2018 mennessä!\n1.hevosen nimi ja APHA rekisterinumero sekä mahdollinen oma kilpailunumero\n2.ratsastajan nimi ja APHAn voimassa olevan jäsenkortin numero ja ratsastajan puhelinnumero ja/tai sähköpostiosoite\n3.luokat, joihin ratsukko osallistuu\nAPHA All Day Fee 75 €/pvä\nAPHA Halter -luokat 10 €/luokka\nAPHA ratsastusluokat, Showmanship At Halter ja Trail In Hand -luokat 25€/luokka\nAPHA Show Processing Fee 4€/hevonen\nHUOM! Ilmoittautumismaksut tulee suorittaa 30.9.2018 mennessä. Maksut suoritetaan tilille FI64 3131 3002 7677 54. Maksukuitti tulee esittää kilpailukansliassa ja siitä tulee ilmetä ratsukon tiedot. Osallistumisensa voi peruuttaa ennen ilmoittautumisajan päättymistä ilman kuluja, sen jälkeen lääkärin- tai eläinlääkärin todistuksella. Peruutettaessa ilmoittautumisajan jälkeen palautetaan puolet luokkamaksuista, ilman todistusta maksuja ei palauteta.\nAPHAn sääntöjen mukaan ruusukkeet jaetaan 6 ensimmäiselle, mestaruusluokkien 3 parasta palkitaan lisäksi mitalein.\nJälki-ilmoittautumismaksu on 10 € + ilmoittautumismaksu. Jälki-ilmoittautua voi vähintään tunti ennen luokan alkua. Mitalien hankinnan mahdollistamiseksi toivotaan kuitenkin ilmoittautumista varsinaisen ilmoittautumisajan puitteissa.\nHEVOSEN REKISTERÖINTIVAATIMUKSET APHA-luokkiin osallistuvan hevosen tulee olla rekisteröity ko. rotuyhdistyksen rekisteriin. Rekisterikirja tai sen kopio on esitettävä kilpailukansliassa.\nRATSASTAJAN JÄSENYYSVAATIMUKSET APHA-luokkiin osallistuvalla ratsastajalla tulee olla voimassa oleva APHA-jäsenkortti. Jäsenkortit tarkastetaan kilpailukansliassa.\nROKOTUSOHJE Kaikilla kilpailuun osallistuvilla hevosilla tulee olla voimassa oleva hevosinfluenssarokotus. Rokotuksen voimassaoloaika on yksi vuosi ja viimeisestä rokotuksesta tulee olla kulunut vähintään 7 vuorokautta. Rokotustodistukset tarkastetaan ilmoittautumisen yhteydessä.\nKilpailuluokissa noudatetaan kunkin järjestön APHAn sääntöjä.\nAPHA:n sääntöjen mukaisesti kilpailujärjestäjä voi ilmoittautumisajan päätyttyä yhdistää junior- ja senior -luokkia all ages -luokiksi. Open ja Solid Open-luokat, sekä Amateur- ja Solid Amateur-luokat, ratsastetaan mahdollisuuksien mukaan ja sääntöjen niin salliessa yhdistettyinä, ja myös mestaruudet jaetaan tuolloin yhdistettyjen luokkien tulosten mukaan. Esim. pleasuressa Solideille jaetaan oma mestaruus mikäli ilmoittautuneita on tarpeeksi.\nHalter-luokat (lista kisakutsun lopussa)\nRNG2 Jr Reining\nRNG3 Sr Reining\nIHT3 Open Yearling and Two-Year-Old In Hand Trail\nWR2 Jr Western Riding\nWR3 Sr Western Riding\nBRG2 SPB Jr Reining\nBRG3 SPB Sr Reining\nBT2 SPB Jr Trail\nBT3 SPB Sr Trail\nBIH3 Open SPB Yearling and Two-Year-Old In Hand Trail\nWP1 SPB Western Pleasure All Ages\nBWP2 SPB Jr Western Pleasure\nBWP3 SPB Sr Western Pleasure\nBWR1 SPB Western Riding All Ages\nBWR2 SPB Jr Western Riding\nBWR3 SPB Sr Western Riding\nBGWR SPB Green Western Riding All Ages\nYSH2 Y Showmanship 13 & Under\nYR2 Y Reining 13 & Under\nYT2 Y Trail 13 & Under\nYH2 Y Western Horsemanship 13 & Under\nYWP2 Y Western Pleasure 13 & Under\nYWR1 Y Western Riding 18 & Under\nYWR2 Y Western Riding 13 & Under\nYSPB Reining 18 & Under\nXSH2 YSPB Showmanship 13 & Under\nXWR1 YSPB Western Riding 18 & Under\nAR1 A Reining All Ages\nAR6 A Masters Reining 45 & Over\nASH6 A Masters Showmanship 45 & Over\nAT6 A Masters Trail 45 & Over\nAIH3 Amateur Yearling and Two-Year- Old In Hand Trail\nAH6 A Masters Western Horsemanship45 & Over\nAWP2 A Jr Western Pleasure (5 & Under)\nAWP3 A Sr Western Pleasure (6 & Over)\nAWP6 A Masters Western Pleasure 45 & Over\nAWPB A Masters Western Pleasure Jr Horse 45 & Over\nAWPD A Masters Western Pleasure Sr Horse 45 & Over\nAWR1 A Western Riding All Ages\nAWR6 A Masters Western Riding 45 & Over\nABRG ASPB Reining All Ages\nABWR ASPB Western Riding All Ages\nBHH2 SPB Jr Hunter Hack\nBHH3 SPB Sr Hunter Hack\nBBH2 SPB Jr Hunter Under Saddle\nBBH3 SPB Sr Hunter Under Saddle\nYHH2 Y Hunter Hack 13 & Under\nYBH2 Y Hunter Under Saddle 13 & Under\nXBH1 YSPB Hunter Under Saddle 18 & XJU1 YSPB Jumping 18 & Under\nAHH1 A Hunter Hack All Ages\nAHH6 A Masters Hunter Hack 45 & Over\nABH2 A Jr Hunter Under Saddle(5 & Under)\nABH3 A Sr Hunter Under Saddle(6 & Over)\nABH6 A Masters Hunter Under Saddle 45 & Over\nABHB A Masters Hunter Under Saddle Jr Horse 45 & Over\nABHD A Masters Hunter Under Saddle Sr Horse 45 & Over\nABHH ASPB Hunter Hack All Ages\nRHP2 Jr Ranch Riding\nRHP3 Sr Ranch Riding\nPR1 Ranch Pleasure All Ages\nPR2 Jr Ranch Pleasure\nPR3 Sr Ranch Pleasure\nRT1 Ranch Trail All Ages\nRT2 Jr Ranch Trail\nRT3 Sr Ranch Trail\nRR1 Ranch Reining All Ages\nRR2 Jr Ranch Reining\nRR3 Sr Ranch Reining\nBRP2 SPB Jr Ranch Riding\nBRP3 SPB Sr Ranch Riding\nBPR1 SPB Ranch Pleasure All Ages\nBPR2 SPB Jr Ranch Pleasure\nBPR3 SPB Sr Ranch Pleasure\nBRT1 SPB Trail All Ages\nBRT2 SPB Jr Trail\nBRT3 SPB Sr Trail\nBRR1 SPB Ranch Reining All Ages\nBRR2 SPB Jr Ranch Reining\nBRR3 SPB Sr Ranch Reining\nYRP1 Y Ranch Riding 18 & Under\nYRP2 Y Ranch Riding 13 & Under\nYPR1 Y Ranch Pleasure 18 & Under\nYPR2 Y Ranch Pleasure 13 & Under\nYRT1 Y Ranch Trail 18 & Under\nYRT2 Y Ranch Trail 13 & Under\nYRR1 Y Ranch Reining 18 & Under\nYRR2 Y Ranch Reining 13 & Under\nYouth Solid Paint-Bred\nXRP1 YSPB Ranch Riding 18 & Under\nXPR1 YSPB Ranch Pleasure\nXRT1 YSPB Ranch Trail 18 & Under\nXRR1 YSPB Ranch Reining\nARP1 Am Ranch Riding All Ages\nARP6 Am Masters Ranch Riding\nAPR1 Am Ranch Pleasure All Ages\nAPR6 Am Masters Ranch Pleasure\nART1 Am Ranch Trail All Ages\nART6 Am Masters Ranch Trail\nARR1 Am Ranch Reining All Ages\nARR6 Am Masters Ranch Reining\nABRP Am SPB Ranch Riding All Ages\nABPR Am SPB Ranch Pleasure All Ages\nABTL Am SPB Ranch Trail All Ages\nABRR Am SPB Ranch Reining All Ages\nHG1 Weanling Geldings\nBG21 SPB Jr Geldings (2 & U)


Iron Sky jatko-osan teaseria katsottu yli 6 miljoonaa kertaa - smackthejack.net - kulttuuria ja viihdettä\n15.12.2014 / yllapito / Elokuvauutiset\nIron Sky The Coming Race –elokuvan 1. teaser julkaistiin kuukausi sitten joukkorahoituskampanjan avauksen yhteydessä. Teaser on kerännyt kuukaudessa liki 6 miljoonaa katsojakertaa eri YouTuben kanavissa. Menestys on ollut hurja ja traileri on herättänyt niin positiivista kuin negatiivistakin kommentointia. Tärkeintä tekijöille on kuitenkin ollut osoitus siitä, että elokuva kiinnostaa maailmalla vieläkin enemmän kuin Iron Sky 1.\n“Fanit ovat jälleen osoittaneet voimansa ja vuosien työ palkitaan kerta toisensa jälkeen. Nykyään miljoonan katsomiskerran ylittäminen on kovan työn alla, sillä ihmisillä on niin paljon nähtävää netissä. Jatko-osan materiaali tuntuu leviävän 2-3 kertaa nopeammin kuin ensimmäisen elokuvan”, tuottaja Tero Kaukomaa summaa.\nJoukkorahoituskampanja on sekin edennyt ennennäkemättömällä tahdilla ja on ylittänyt $ 300 000. Kampanjaa auttavat videojulkaisut, joita tekijät ovat tehneet tasaista tahtia. Video tanssivasta, Kari Ketosen näyttelemästä Vladimir Putinista julkaistiin joulukuun 1. päivä ja on sekin kerännyt yli 2 miljoonaa katsojaa ja kerännyt paljon huomiota etenkin Venäjän mediassa.\nKritiikkiä ja kauhistelua herätti taas Jukka Hildénin esittämä Jeesus-video, joka repii itsensä ristiltä ja käy aseet paukkuen hyökkäykseen maailmaa vastaan. Yhteensä jatko-osan teaserit ovat keränneet yli 8 miljoonaa katsojaa reilussa kuukaudessa.\n“Amerikkalaiset rakastavat Jeesusta ja aseita joten teimme heille videon jossa nämä asiat yhdistyvät”, ohjaaja Timo Vuorensola sanoo, muuan nettikommentoijaa mukaillen. “Hahmovideoiden ideana on herättää keskustelua henkilöistä ja ilmiöistä ja olemme onnistuneet näillä kahdella videolla saamaan melkoisen myllerryksen aikaan. Lisää on tulossa.”\nIron Sky –joukkorahoituskampanja päättyy vajaan viikon kuluttua, 20. Joulukuuta. Kampanja löytyy osoitteesta www.igg.me/at/thecomingrace


LOGY Pohjois-Suomi: Puheenjohtajien kirje 2019 - LOGY (Suomen Osto- ja Logistiikkayhdistys LOGY ry)\nValikko: LOGY -- Organisaatio ---- Eettinen ohjeistus ---- LOGY ry:n säännöt ---- Rekisteriseloste -- Foorumitoiminta ---- Hankintafoorumi ---- Kuljetusfoorumi ------ Lastiturvallisuustyöryhmä ---- SCM-foorumi ---- Sisälogistiikkafoorumi ------ Varastokalusteklusteri -- Aluetoiminta ---- LOGY Etelä ---- LOGY Häme ---- LOGY Keski-Suomi ---- LOGY Kymenlaakso ---- LOGY Pirkanmaa ---- LOGY Pohjanmaa ---- LOGY Pohjois-Suomi ---- LOGY Päijät-Häme ---- LOGY Saimaa ---- LOGY Satakunta ---- LOGY Savo-Karjala ---- LOGY Varsinais-Suomi -- Young Professionals ---- Minimentorointi -- Seniorikilta -- Tilaa tietoa tapahtumistamme -- Mobiiliapplikaatio ---- Android latausohje ---- iOS latausohje -- Yhteystiedot ---- Haluan lisätietoja ---- Palaute ---- Tietosuojaseloste ---- Kerro menneestä tapahtumasta muille logylaisille\nke 16. tammikuuta 2019 09.30.00\nVäistyvän puheenjohtajan katsaus vuoteen 2018\n”Kolmas vuosi on yleensä paras”, evästettiin minua, kun ilmoitin viime syksynä olevani käytettävissä vielä yhdelle kaudelle alueen puheenjohtajana. Vuodessa onkin ollut hienoja hetkiä. Pohjoisen logistiikkafoorumi 2018 sai erittäin myönteisen palautteen ja tuotti hyvät peruslinjaukset tämän vuoden tilaisuudelle. Uratapahtumassa nuoret opiskelijat tutustuivat hankinnan ja logistiikan uramahdollisuuksiin, ja logistiikkalounas järjestettiin uudella tavalla pohtien yhdessä uutta aihetta ”huumorin käyttö ostotyössä”. Syksyllä vierailu SSAB:n Raahen tehtaalla jatkoi hienosti alueen teollisuuteen tutustumisen sarjaa.\nHienoimpia asioita tässä vuodessa on ollut johtoryhmän toiminnan kehittyminen. Alueella on nyt useita aktiivisia oston ja logistiikan ammattilaisia, jotka osaavat, haluavat ja pystyvät yhdistämään osan työ- ja vapaa-ajastaan LOGYn toimintaan. Alueen toiminta ja toiminnan suunnittelu on siten vakiintunutta ja järjestelmällistä.\nLOGY Pohjois-Suomen alueen toimintaa on kehitetty viime vuosien ajan nousujohteisesti. Kantavana ajatuksena on ollut järjestää tapahtumia ja vierailuja oman mielenkiinnon mukaisesti, mahdollisimman paljon omien töittemme sisältöihin yhdistäen. Aluetta ei ole johdettu määrällisten mittareiden mukaan, mutta eivät nekään niin huonoilta näytä. Vuoden vaihtuessa meillä on jäseninä kahdeksan yrityksen ohella 144 henkilöä ja tapahtumissa oli vuoden 2018 aikana yhteensä 231 osallistumista. Tämä on jäsenmäärään suhteutettuna LOGYn alueista ylivoimaisesti eniten.\nJätän alueen puheenjohtajan tehtävän hyvillä mielin. Jatkan toki alueen johtoryhmässä, LOGYn hallituksessa, Logistiikan tutkimuksen edistämissäätiön hallituksessa ja Julkisen hallinnon hankinnan ja logistiikan päivän suunnitteluryhmässä, joten työ alan hyväksi jatkuu senkin myötä.\nKiitos siis, ja mitä parhainta menestystä vuodelle 2019!\n+358 50 342 8279\nOlen Tiina Talala ja aloitin LOGYn Pohjois-Suomen alueen puheenjohtajana vuodenvaihteessa. Työskentelen tällä hetkellä Pohjois-Pohjanmaan Yrittäjissä hankintaneuvojana sekä KEINO osaamiskeskuksen muutosagenttina. Suomen Osto ja Logistiikka yhdistyksen jäsen olen ollut jo lähemmäs 20 vuotta ja LOGY Pohjois-Suomen johtoryhmässä kolme vuotta.\nHaluan jatkaa puheenjohtajana samalla linjalla kuin edeltäjäni. Kaiken keskiössä on jäsenet ja heidän mielenkiintonsa kohteet, jonka vuoksi toivonkin jäseniltä palautetta ja toiveita toiminnan kehittämiseksi. Yritysvierailut pysyvät varmasti ohjelmassamme myös jatkossa. Lisäksi opiskelijoille suunnatut tapahtumat säilyvät tärkeänä osana toimintaa ja tietysti olisi hienoa, jos pystyisimme tarjoamaan tilaisuuksia koko Pohjois-Suomen alueella.\nSuurin osa tämän vuoden tapahtumista on jo nähtävillä LOGYn Aluetapahtumat-sivulla. Ensimmäisenä on perinteisesti Pohjoisen logistiikkafoorumi 24.1., jossa keskitytään mm. vihreään logistiikkaan. Tervetuloa mukaan!\nToivottavasti tapaan teistä mahdollisimman monia nyt vuoden aikana! Ottakaa yhteyttä, jos teille tulee mieleen jotain, jossa voimme yhdistyksenä olla apuna.\npuh 050 4414 718\nLOGY Pohjois-Suomi: Aamiaiskahvitilaisuus: Vaihtelun hallinta...\nLOGY Pohjois-Suomi: Uratapahtuma Oulun Yliopisto\nLOGY Pohjois-Suomi: Logistiikkalounas ja yritysvierailuja, kohteena Ii\nLOGY Pohjois-Suomi: Syyskokous


Juhannus tuo viihteen klassikoita televisioon | Airut\nEtusivu 2020 Airut 5/2020 Juhannus tuo viihteen klassikoita televisioon\nJuhannus tuo viihteen klassikoita televisioon\nKuva: Yle kuvapalvelu / Ilmari Fabritius\nYlen rakastettu uutisankkuri Eva Polttila nähdään televisiossa juhannusaattona. Polttila juontaa juhannusaattona Kakkosella Suomalaisen viihteen vuorokautta. Ohjelmassa nähdään Ylen suosikkiohjelmia vuosien varrelta juhannusaaton aamusta juhannuspäivän aamuun. Lähes 24 tunnin viihdemaratonia juontavat Polttilan lisäksi muun muassa Eeva Litmanen ja Esko Roine.\nViihdepaketissa nähdään osia suosikkisarjoista kuten Rintamäkeläiset, Heikki ja Kaija, Kummeli, Tammerkosken sillalla, Velipuolikuu, Fakta homma ja Tuttu juttu. Studiossa ohjelmien tähdet myös muistelevat klassikkosarjojen tekoa.\nSuomalaisen viihteen vuorokausi, Yle TV2, 19.6. klo 9.00 alkaen.\nJalankulkijoita on myös nyt enemmän, kun ihmiset ulkoilevat aikansa kuluksi. Heidän joukossaan yrittävät selviytyä myös näkövammaiset. Jos ei itse ole sokea, on tietysti vaikea ymmärtää, minkälaista kauhua herättää, kun yhtäkkiä polkupyörä suhauttaa selän takaa ohi olkapäätä hipoen.\nAnneli Iltanen, HS 10.5.2020\nIhanaa juhannusta Airuen lukijoille!\nKuva: Kuva: Subodh Agnihotri / Shutterstock\nKirkkoposti on nyt Saavu Kirkkoposti\nKirkkoposti-lehden nimi on nyt Saavu Kirkkoposti. Lehti ilmestyy kuusi kertaa vuodessa. Uutta on, että puolet numeroista ilmestyy podcasteina. Puolet julkaistaan vanhaan tapaan piste- ja äänilehtenä. Piste- ja äänilehden päätoimittaja on pastori, toimittaja Tuula Paasivirta ja podcast-versiota toimittaa diakoni, datanomi Tuomo Burman.\nKirkon verkkosivu-uudistuksen jälkeen podcastit ja äänilehti tulevat ilmestymään myös kirkon verkkosivuilla.\nTilaukset: Arja Kunnala, p. 050 3525 723, arja.kunnala@evl.fi. Lehti on maksuton.\nVammaisen pysäköintilupa muuttui liikkumisesteisen pysäköintitunnukseksi\nUuden tieliikennelain myötä vammaisen pysäköintiluvan nimi muuttui kesäkuun alussa liikkumisesteisen pysäköintitunnukseksi. Tunnuksen myöntämisen edellytyksiin ja hakemiseen ei tullut muutoksia. Tunnusta haetaan Traficomin sähköisestä asiointipalvelusta tai Traficomin palveluntuottajalta Ajovarmalta.\nVanhat vammaisen pysäköintilupakortit ovat voimassa voimassaoloaikansa loppuun asti.\nPysäköintitunnuksella pysäköintiin tuli myös pieniä muutoksia. Lista muutoksista löytyy osoitteesta www.traficom.fi.\nNäkövammaisten liitto on nyt Ihmisoikeusliiton kannatusjäsen\nNäkövammaisten liitto on liittynyt Ihmisoikeusliiton kannatusjäseneksi ja ottaa näin kantaa ihmisoikeuksien puolesta Suomessa.\nVuonna 1979 perustettu Ihmisoikeusliitto on uskonnollisesti ja poliittisesti sitoutumaton järjestö, joka tekee työtä yhdenvertaisuuden edistämiseksi ja syrjinnän poistamiseksi Suomessa. Toiminnan lähtökohtana ovat YK:n ihmisoikeusjulistus ja kansainväliset ihmisoikeussopimukset sekä Suomen perustuslain turvaamat perusoikeudet.\nJärjestöjen rooli vahvistunut, mutta rahoitus on entistä tiukemmassa\nKansalaisyhteiskuntapolitiikan neuvottelukunta KANE selvitti järjestöjen roolia julkisen hallinnon valmistelussa ja päätöksenteossa. Järjestötoimijat kokevat vaikuttamismahdollisuutensa vähintään melko hyviksi, ja asenteet järjestöjä kohtaan näyttävät parantuneen. Avustus- ja rahoituskäytännöt taas ovat tiukentuneet. Ongelmaksi koetaan myös vapaaehtoisten sitouttaminen toimintaan, vaikka yhteiskunnan odotukset sen tuloksellisuutta kohtaan ovat kasvaneet.\nKyselyn vastaukset on annettu pääosin ennen koronakriisiä.


Keskiössä minä itse, ympärillä kannustava ilmapiiri. | LastenKupla\nKeskiössä minä itse, ympärillä kannustava ilmapiiri.\nLastenKuplassa käytetään Tamir Atian kehittämää ohjausmenetelmää, jonka nimi on Minä osaan! Kun yhdistetään lasten luontainen tarve liikkua, leikkiä ja tutkia ympäristöään sekä ryhmässä toimiminen, sääntöjen kuunteleminen ja uuden oppiminen, ohjaaja tarvitsee hyvän ohjausmenetelmän. Sen avulla lapsen luontainen into saadaan kanavoitua oikeisiin asioihin. Minä osaan! -menetelmän keskiössä on lapsi itse sekä turvallinen, kannustava ja rohkaiseva ympäristö.\nPositiivinen palaute lisää uskallusta\nTärkeintä lapselle on tuntea onnistuvansa. Kun lapsi toimii ohjeiden mukaan, hän saa välittömän positiivisen palautteen. Jos lapsi ei kuuntele tai noudata ohjeita, hän jää ilman palautetta. Näin hän oppii, että liikkuminen on mukava kokemus ja ohjeita kannattaa noudattaa.\n”Oppiminen lähtee uskalluksesta. Kun lapsi saa ihailua ja kehuja, hän luottaa itseensä, uskaltaa enemmän, kehittyy ja oppii. Samahan se on meillä aikuisillakin”, Tamir kertoo.\nMenetelmä yhdistää lapsen motoriikan ja psykomotoriikan kehityksen sekä sosiaalisten taitojen parantamisen ryhmätoiminnassa. Lapsen minäkuva kehittyy samalla kun hän oppii hallitsemaan vartaloaan ja tasapainoaan. Onnistumisen tunteet ja liikkumisen ilo kehittävät terveen itsetunnon syntymistä ja lapsi uskaltaa kokeilla uusia asioita itsenäisesti.\nOhjaaja keskittyy jokaiseen lapseen yksilönä: tukee fyysisesti, kuulostelee tuntemuksia ja ohjaa jokaista kokemaan onnistumisen hetkiä lapsen omalla tasolla. Monipuoliset pelit ja liikunnalliset tehtävät hyödyntävät lapsen omaa aktiivisuutta ja luovuutta. Samalla ohjataan lapsia myös hyvään käytökseen.\nJos lapsi oppii sanomaan ”minä osaan ja minä uskallan”, vain taivas on rajana oppimiselle.\nJokainen onnistuu, jokainen saa olla sankari.


Muistathan olla itsekäs? - Oisa Lifestyle\nOlen pohtinut viime aikoina paljon itsekkyyttä. Sanalla on monin tavoin hyvin negatiivinen kaiku, eikä itsekkyyttä pidetä kovinkaan suurena hyveenä. Olen ehkä liiaksikin yrittänyt elää elämääni olematta itsekäs, asettaen oikeastaan kaikki muut itseni edelle. Viime aikoina olen kuitenkin tehnyt isoja päätöksiä, joissa olen asettanut itseni ja oman hyvinvointini muiden edelle. Olen siis ollut itsekäs. Onko se ollut kamalaa ja häpeällistä? Olenko itsekäs ja sitä kautta huono ihminen? Ei sinne päinkään! Olen itse asiassa tasapainoisempi ja onnellisempi, kuin pitkään aikaan.\nSe, että on terveellä tavalla itsekäs, ei tarkoita sitä, ettei voisi olla muita kohtaan avulias ja empaattinen. Terve itsekkyys ei tarkoita sitä, ettei voisi katsoa muita lempeästi, olla läsnä heille ja tarjota tukea. Itse asiassa homma menee mielestäni juuri toisin päin: on pakko olla terveellä tavalla itsekäs, jotta jaksaa olla muita kohtaan avulias ja empaattinen. Jos koko elämä on muiden tarpeiden tyydyttämistä ja jatkuvaa mielistelyä, jää oma elämä prioriteettilistan viimeiseksi. Ja kuitenkin se oma elämä on juuri se asia, jota olemme täällä maailmassa kokemassa. Jos sen heittää prioriteettilistan hännille, alkaa väistämättä voida huonosti.\nMitä terve itsekkyys sitten oikeastaan on? Minun mielestäni terve itsekkyys on pohjimmiltaan sitä, että tunnistaa omat tarpeet ja uskaltaa pitää niistä kiinni. Se on rajojen vetämistä ja oman hyvinvoinnin asettamista prioriteetiksi – myös silloin, kun muut eivät ole asiasta samaa mieltä. Ehkä tämä onkin se terveen itsekkyyden hankalin osuus, sillä itsekkyys alkaa tuntua väärältä, jos muut eivät ole siitä kanssasi samaa mieltä. Silloin tuntuu, että on sillä negatiivisella tavalla itsekäs ja perääntyy. Lopulta terve itsekkyys on kuitenkin hyväksi myös lähipiirillesi, sillä kun voit itse hyvin, pystyt olemaan paremmin läsnä ja antamaan itsestäsi enemmän myös läheisillesi.\nOlen painanut eteenpäin pää kolmantena jalkana kymmenisen vuotta, rakentanut uraa ja unelmaa tietynlaisesta tulevaisuudesta. Viime vuonna havahduin toden teolla siihen, että olin kaiken tuon kiireen keskellä unohtanut itseni täysin. Olin hukassa, enkä ollut yhtään varma, keneksi olin kasvanut. En tiennyt, mitkä olivat asioita, joita minä halusin elämältäni ja mitkä niitä, joita minulta odotettiin. En ollut enää varma, mistä asioista minä pidin ja mitkä olivat elämässäni vain sen vuoksi, että olin ajautunut niihin muiden vuoksi.\nHuomasin, että moni asia elämässäni oli aika vinksallaan, kun pysähdyin kunnolla miettimään asiaa. Mitä tein? Olisin voinut olla epäitsekäs ja jättää tilanteen sellaiseksi, kuin se oli. Jatkaa elämää ja ajatella, että koska muut ovat tilanteeseen tyytyväisiä, täytyy minunkin olla. Ettei minun tarpeillani ollut oikeastaan väliä.\nJotain oli kuitenkin liikahtanut sisälläni, ja tiesin, etten voinut jättää tilannetta enää ennalleen. En halunnut enää elää elämääni muita varten. Sen jälkeen käyntiin lähti lumipalloefekti, jota joku voisi kuvailla itsekkääksi. Aloin käydä läpi elämäni eri osa-alueita, karsia ja muuttaa niitä asioita, joissa koin, ettei tarpeitani tyydytetty tai ne eivät sopineet omiin arvoihini. Jokaisen kerroksen myötä se minun sisin minäni on päässyt kuoriutumaan paremmin esiin. Jokaisen kuoritun kerroksen myötä on ollut helpompi hengittää ja selkä on astetta suorempi. Muille muutos on ollut vaikeampi sulattaa, mutta olen ymmärtänyt, että omannäköinen elämä vaatii välillä konflikteja.\nVaikka matkani on vasta aivan alussa, olen siitä valtavan innoissani. Tuntuu, että alan vihdoin, näin kolmenkympin kauniilla kynnyksellä, löytää sen oman tapani olla ja elää. Ei se vieläkään ole lähellekään selvää, mutta kuitenkin niin kovin paljon kirkkaampaa. Tuntuu, että jokainen viikko tuo mukanaan uusia oivalluksia siitä, millaisia asioita kaipaan elämääni enemmän ja millaisista asioista on parempi päästää irti. Vaikka viimeinen vuosi on ollut vähintäänkin villi vuoristorata, antaa terve itsekkyys pidemmällä aikavälillä mahdollisuuden tasapainoiseen, onnelliseen ja täysipainoiseen elämään. Elämästä tulee helppoa, kun sitä alkaa elää juuri itsensä näköisellä tavalla.\nOletko sinä kokenut ahaa-elämyksiä itsekkyyden suhteen? Onko omien tarpeiden laittaminen prioriteettilistan kärkipäähän helppoa vai hankalaa?


Hyvän ruoan kirja — Yellow Mood\n<iframe style="width:300px;height:360px" src="https://holvi.com/shop/yellowmood/product/21863f07c0b5664e314981830b79b528/embedded/" frameborder="0"></iframe>\nLappilaisen Hannamari Rahkosen Hyvän ruoan kirja sisältää yli kahdeksankymmentä herkullista VHH-reseptiä ja ruhtinaallisesti aitoja makuja. Kirjailijan pohjoiset juuret tuntuvat teoksessa vahvasti. Lapin luonto on väkevästi läsnä sekä raaka-aineiden aitouden, valokuvien että tarinoiden muodossa.\nPohjoinen ote elämään on juureva, rehellinen ja maistuu vahvasti elämältä – sama pätee Rahkosen ruokafilosofiaan. Pää pilvissä ja jalat maassa valmistettu ruoka luo ympärilleen yhteisöllisyyden kokemuksia, yhdessä nautiskelua ja jaettuja tyytyväisyyden hetkiä, joita on helppo rakastaa. Ne pitävät elämässä kiinni kaikenlaisina aikoina.\nOmaleimaisen reseptiikan lomaan solahtaa värikäs joukko kaunokirjallisia anekdootteja, muistoja ja hetkiä. Hyvän ruoan kirja on aitouteen inspiroiva ruokakirja, jossa itseoppineen kokin oma ääni kuuluu vahvasti ja inhimillisesti. Ennen kaikkea Hyvän ruoan kirja on kokonaistaideteos – kasvutarina tytöstä naiseksi, kirjailijaksi ja taiteilijaksi.\nMuista jättää tilatessa osoitetietosi ja puhelinnumerosi. Hinta sisältää postikulut ja lähetyksen Suomeen.